title: Richard Taylor (kenraali)

text: Taylor ylennettiin konfederaation armeijan nuorimmaksi kenraalimajuriksi 28. heinäkuuta 1862. Hän oli vähän aikaa pienen alueen komentajana ja sotilasvärvääjänä Louisianassa, osin niveltulehduksensa takia. Vuonna 1863 hänet lähetettiin takaisin rintamalle, ja hän otti osaa Fort Bislandin ja Irish Bendin taisteluihin Unionin kenraalimajuri Nathaniel P. Banksia vastaan. Näiden taisteluiden jälkeen Banks piiritti Port Hudsonin, jonka Taylor puolestaan päätti.


title: Richard Taylor (kenraali)

text: Taylor marssitti joukkonsa tämän jälkeen Louisianan Richmondiin, ja liittyi yhteen kenraali John G. Walkerin ja tämän teksasilaisjoukkojen kanssa. Walker käski hänen hyökätä kahteen liittovaltion joukkojen hallussaan pitämään kohteeseen Louisianan ja Mississippin rajalla. Hän kuitenkin epäonnistui konfederaation tavoitteissa, ja hävisi Milliken's Bendin ja Youngs Pointin taistelut.


title: Richard Taylor (kenraali)

text: Taistelujen jälkeen Taylor marssitti joukkonsa alas Bayou Techeen ilman Walkeria. Hän valtasi silloisen Brashear Cityn, mistä sai tarvikkeita ja muonaa armeijalleen. Hän eteni New Orleansin laitamille saakka, jota puolusti vain vähäinen määrä Unionin rekryyttejä komentajanaan prikaatinkenraali William H. Emory. Kun Taylor oli hyökkäämässä kaupunkiin hän sai viestin että Port Hudson oli kukistunut ja veti joukkonsa Bayou Techeen välttääkseen sotavankeuden.


title: Richard Taylor (kenraali)

text: Vuonna 1864 Taylor nöyryytti Nathaniel P. Banksin voittamalla hänet Red Riverin sotaretkeen kuuluneissa Mansfieldin ja Pleasant Hillin taisteluissa. Hän ajoi Banksia takaa Mississippijoelle ja sai konfederaation kongressilta kiitokset. Kaksi Taylorin luotetuinta prikaatinkenraalia Alfred Mouton ja Thomas Green kaatuivat näissä taisteluissa. 8. huhtikuuta 1864 Taylor ylennettiin kenraaliluutnantiksi, vaikka oli pyytänyt vapautusta koska oli kampanjan aikana joutunut esimiehensä Edmund Kirby Smithin epäsuosioon.


title: Richard Taylor (kenraali)

text: Sodan lopussa Taylor sai komentoonsa Alabaman ja Mississippin osastot ja sai tehtäväkseen johtaa Mobilen puolustusta. John Bell Hoodin tuhoisan Tennessee-kampanjan jälkeen hän sai komentoonsa Tennesseen armeijan. Hän antautui viimeisine Mississippin alueen joukkoineen Edward Canbylle 8. toukokuuta 1865 ja armahdettiin viisi päivää myöhemmin.


title: Richard Taylor (kenraali)

text: Sodan jälkeen hän kirjoitti muistelmansa nimeltään "Tuho ja Jälleenrakennus". Hän kuoli New Yorkissa, ja hänet on haudattu Metairien hautausmaahan New Orleansiin.


title: Luol Deng

text: Luol Deng (s. 16. huhtikuuta 1985 Wau) on sudanilaissyntyinen englantilainen koripalloilija. Pienenä laitahyökkääjänä pelaava Deng edustaa NBA:ssa Minnesota Timberwolvesia. Hänet on valittu kahdesti un, sekä kerran eseen ja ön. Deng palkittiin vuonna 2007 NBA:n "Sportsmanship" -palkinnolla.


title: Luol Deng

text: Deng lähti Blair Academysta valmistuttuaan Duken yliopistoon. Yhden siellä vietetyn vuoden jälkeen hän sai vuonna 2004 NBA-varauksensa ensimmäisen kierroksen seitsemäntenä.


title: Luol Deng

text: Deng aloitti uransa NBA:ssa Chicago Bullsissa kaudella 2004–2005. Hän pelasi kauden aikana 61 ottelua ja teki keskimäärin 11.7 pistettä ottelua kohden. Hän oli sivussa loppukauden rannevamman vuoksi, mutta tuli silti valituksi eseen. Bulls eteni myös ensimmäistä kertaa pudotuspeleihin seitsemään vuoteen, mutta loukkaantumisen vuoksi Deng ei voinut osallistua.


title: Luol Deng

text: Toisella kaudellaan 2005–2006 Deng pelasi 78 ottelua ja teki keskimäärin 14.3 pistettä ottelua kohden. Tällä kertaa Deng pääsi pelaamaan Bullsin mukana pudotuspeleihin. Joukkue kuitenkin putosi itäisen konferenssin ensimmäisellä kierroksella Miami Heatille otteluvoitoin 4–2.


title: Luol Deng

text: Deng siirtyi Cleveland Cavaliersiin tammikuussa 2014 ja edelleen Miami Heatiin kesäkuussa 2014. Heinäkuussa 2016 hän siirtyi Los Angeles Lakersiin ja syyskuussa 2018 Minnesota Timberwolvesiin.


title: Luol Deng

text: Deng pakeni lapsena perheineen maansa toisen sisällissodan jaloista Egyptiin. Myöhemmin perhe sai turvapaikan Englannista, ja 14-vuotiaasta lähtien Deng on asunut Yhdysvalloissa.


title: Homosauna

text: Homosauna on homoseksuaaleille henkilöille tarkoitettu saunaklubi, jossa kylpemistä tärkeämpää on pääsääntöisesti seksuaalinen kanssakäyminen. Toisin kuin bordelleissa, joissa henkilökunta tarjoaa maksullisia seksuaalisia palveluja, homojen saunaklubeilla seksuaalista kanssakäymistä harjoittavat asiakkaat keskenään vapaaehtoisesti. Useat homosaunat ovat jäsenklubeja, ja prostituutio on nimenomaisesti kielletty. Homokylpylöitä tai -saunoja on ollut jo likimain tuhansia vuosia, mutta virkavalta kiinnostui niistä vasta 1900-luvulla, ja tämän johdosta niiden olemassaolo nousi myös laajempaan tietoisuuteen.


title: Homosauna

text: Homosaunoissa harrastettavan seksuaalisen kanssakäymisen ja prostituution välinen ero on se, että homosaunojen asiakkaat maksavat saunalle vain pääsymaksun ja viettävät sitten aikaa ja/tai harrastavat seksiä toistensa kanssa täysin vapaaehtoisesti ja ilmaiseksi. Myös prostituutiota on tavattu homokylpylöissä, mutta pääsääntöisesti niiden omistajat pyrkivät estämään tämän – samoin kuin suojaamattoman seksin harrastamisen.


title: Homosauna

text: Homosaunakulttuuri koki takaiskun 1980-luvulla, jolloin HIV-epidemian aiheuttama paniikki pakotti monet homosaunat sulkemaan ovensa - pääasiassa yhteiskunnan asettamien paineiden vuoksi. Kylpylöiden ajateltiin olevan varsinaisia tautipesäkkeitä, sillä HI-virusta pidettiin alkujaan ainoastaan homojen sairautena. Aktiivisia ja toimintaansa myös turvallisuuden suhteen panostavia kylpylöitä on kuitenkin säilynyt toiminnassa kaikkina aikoina.


title: Homosauna

text: Kylpylät koostuvat yleensä vain yhdestä sisäänkäynnistä, jotta vierailijoita olisi helpompi valvoa. Selvästi päihtyneitä ja uhkaavasti käyttäytyviä ei lasketa sisälle – sitä suuremmalla syyllä, mikäli kylpylän sijaintipaikka tunnetaan erityisen homovastaisena joko lainsäädännöllisistä tai asenneilmapiiriin liittyvistä syistä. Pääsymaksua vastaan vierailija saa avaimen vaatekaappiin sekä pyyhkeen. Sisäpuolella on erilaisia höyrysaunoja, kuivia tai kosteita, sekä uima-altaita. Lisäksi vakiovarustukseen kuuluvat usein myös yksityishuoneet, joita saa varattua lisämaksua vastaan.


title: Homosauna

text: Homokylpylöissä pätevät omat etikettisääntönsä, kuten se, kuinka yksityishuoneiden kanssa menetellään. Mikäli huoneen yksin varannut mieshenkilö jättää huoneen oven auki ja makaa sängyn päällä mahallaan, on se merkki siitä, että hän on seuran tarpeessa. Mikäli hän taas makaa selällään, on hän edelleen seuran tarpeessa, mutta hieman eri tavalla.


title: Homosauna

text: Monet kylpylät ovat täyden palvelun nautintokeskuksia, sillä tarjolla on myös ruokaa sekä juomaa. Alkoholin tarjoilussa on eroavaisuuksia, koska päihtymystila heikentää harkintakykyä, kuten sitä, käyttääkö asianmukaista ehkäisyä vai ei. Tämän varalle useissa kylpylöissä tarjoillaan asiakkaille ilmaisia kondomeja sekä liukuvoidetta, ja lisäksi tilojen seinillä on turvallista seksiä korostavia mainosjulisteita. Päihteiden osalta on mahdotonta valvoa sitä, kuljettavatko asiakkaat tullessaan seksuaalisesti stimuloivia päihdeaineita, kuten esimerkiksi seksijuhlissa suosittua amfetamiinia. Myös alun perin angiinan, sepelvaltimotaudin tai syanidimyrkytyksen hoitoon tarkoitetut poppersit ovat suosittuja aineita.


title: Homosauna

text: Suomen toistaiseksi ainoa homojen saunaklubi toimii Helsingin Vallilassa.


title: Tero Puha

text: Tero Puha (s. 1971) on suomalainen kuvataiteilija ja valokuvaaja.


title: Tero Puha

text: Puha on työskennellyt valokuvataiteilijana vuodesta 1995 lähtien. Hänen taiteellinen työskentelynsä käsittelee usein miehen kehokuvaa ja identiteettiä. Hänet tunnetaan niin esteettisistä kehotutkielmista kuin myös performansseja ja videoita sisältävistä installaatioista. Puhan taiteelliseen tuotantoon kuuluvat myös surrealistiset lyhytelokuvat.


title: Tero Puha

text: Puha on työskennellyt viime vuodet lähinnä ulkomailla (Lontoossa, Pariisissa ja Berliinissä). Hänen teoksiaan on Suomen tärkeimpien taidemuseoiden kokoelmissa (Kiasma, Helsingin taidemuseo, EMMA, Suomen valokuvataiteen museo) sekä ulkomaisten museoiden kokoelmissa Tanskassa ja Japanissa.


title: Tero Puha

text: Puha sai vuoden 2014 valokuvataiteen valtionpalkinnon.


title: Drop the Mask

text: Drop the Mask on israelilaisen psytrance-tuottajan Gatakan debyyttialbumi.


title: Home Made Madness

text: Home Made Madness on israelilaisen psytrance-tuottaja Gatakan toinen albumi.


title: Hermoromahdus

text: Hermoromahdus on äkillinen uupumisreaktio, psyykkinen lamaantuminen. Sen oireita ovat voimattomuus, masentuneisuus, rauhattomuus ja tuskaisuus.


title: Hermoromahdus

text: Hermoromahdus voi liittyä muihin psyykkisiin sairauksiin kuten masennukseen ja ahdistuneisuushäiriöihin. Hermoromahdus voi olla myös elämäntilanteen ja jatkuvan stressin ja unettomuuden aiheuttama. Hermoromahdus ei ole sama asia kuin paniikkihäiriö, vaikka hermoromahduksen yhteyteen saattaa liittyä paniikkihäiriö.


title: HMS Barham (1914)

text: HMS Barham (viirinumero 04) oli Britannian kuninkaallisen laivaston Queen Elizabeth -luokan taistelulaiva, joka rakennettiin John Brown and Companyn telakalla Clydebankissa Skotlannissa. Alus otti osaa sekä ensimmäiseen että toiseen maailmansotaan, jossa se upposi 1941 Välimerellä Saksan laivaston sukellusveneen "U-331" torpedoimana.


title: HMS Barham (1914)

text: Alus tilattiin John Brown and Companylta Clydebankistä Skotlannista, missä köli laskettiin 24. helmikuuta 1913. Alus laskettiin vesille 31. joulukuuta 1914 ja valmistui koeajoihin 19. elokuuta 1915 sekä otettiin samana päivänä palvelukseen. Alus valmistui lokakuussa. Alus oli koeajoissa 6. heinäkuuta 1916 Bute Soundissa, jolloin se saavutti neljällä yrityksellä 23,91 solmun keskinopeuden ja 24,22 solmun maksiminopeuden.


title: HMS Barham (1914)

text: "HMS Barham" liitettiin palvelukseenotettaessa 5. taistelulaivaviirikköön, joka aloitti toimintansa marraskuussa. Alus liittyi Suureen laivastoon 2. lokakuuta. Alus vaurioitui 3. joulukuuta kolaroituaan "Warspiten" kanssa. Aluksen vauriot korjattiin Invergordonissa, mistä se palasi Suureen laivastoon 1. tammikuuta 1916. Täysivahvuisen viirikön koulutukseen alus osallistui maaliskuusta toukokuuhun 1916, kun "Malaya" ja "Valiant" olivat aloittaneet palveluksen.


title: HMS Barham (1914)

text: Skagerrakin taistelussa se oli vara-amiraali Hugh Evan-Thomasin 5. taistelulaivaviirikön lippulaiva. "HMS Barham" ampui taistelussa 337 laukausta 15 tuuman tykeillään, mutta samaan aikaan siihen osui kuudesti. Osumista yksi läpäisi kuusituumaisen kylkipanssarin. Osumien korjaaminen Cromartyssä kesti 4. heinäkuuta asti.


title: HMS Barham (1914)

text: Alus kuului Atlantin laivaston 1. taistelulaivaviirikköön huhtikuusta 1919 lokakuuhun 1924. Alus liitettiin 1. marraskuuta 1924 Välimeren laivastoon, jossa se palveli vuoteen 1929 saakka. Välimereltä se palasi Atlantin laivastoon joulukuuhun 1930 saakka, minkä jälkeen se siirrettiin telakalle muutostöitä varten.


title: HMS Barham (1914)

text:
Näkyvimpinä töinä telakalla lisättiin torpedosuojaa asentamalla vesirajaan torpedovyö. Toinen näkyvä seikka oli kahden piipun muuntaminen yhdeksi, päämasto muutettiin kolmijalkarakenteeksi ja HACS liitettiin maston puoleenväliin. Tällöin myös takimmaisen tykkitornin päälle rakennettiin katapultti tiedustelulentokoneen (yksi Fairey IIIF kaksitaso) käytön mahdollistamiseksi. Muutenkin kansirakenteiden suojaa lisättiin muun muassa kasemattien seinäpaksuutta lisättiin neljästä kuuteen tuumaan.
Samoin aseistukseen lisättiin yksi nelituumainen ilmatorjuntatykki, kaksi neliputkista puolen tuuman konekivääriä B-tornin päälle sekä kaksi kahdeksanputkista 2-paunaista ilmatorjuntakanuunaa kummallekin puolen savupiippua ja poistettiin perästä kaksi torpedoputkea. Muutostyöt kestivät aina vuoteen 1933. "HMS Barham" palasi palveluskäyttöön 11. tammikuuta 1934.


title: HMS Barham (1914)

text: Oltuaan jonkin aikaa Kotilaivastossa () "HMS Barham" siirrettiin Välimerelle elokuussa 1935, missä se palveli aina toisen maailmansodan puhkeamiseen saakka. "HMS Barham" kävi kolmannen kerran telakalla muutostöissä helmikuusta heinäkuuhun 1938, jolloin loput torpedoputket poistettiin nelituumaiset ilmatorjuntatykit korvattiin neljällä Mk XIX kaksiputkisella ja katapultti muutettiin Fairey Swordfishille sopivaksi. Kone vaihdettiin edelleen heinäkuussa 1941 Walrukseksi. Vielä sodan jo alettua aluksen ilmatorjuntaa vahvistettiin merkittävästi.


title: HMS Barham (1914)

text: Toisessa maailmansodassa "HMS Barham" palveli Atlantilla ja Välimerellä. "HSM Barham" törmäsi hävittäjä "HMS Duchessiin" Mull of Kintyressä 12. joulukuuta 1939 ollessaan palaamassa Välimereltä ja liittyäkseen Kotilaivaston 2. taistelulaivaviirikköön.


title: HMS Barham (1914)

text: "HMS Barham" sai osuman saksalaisen sukellusveneen "U-30":n ampumasta torpedosta 28. joulukuuta 1939 Hebridien pohjoispuolella. Torpedo osui vasempaan kylkeen kahden ammusvaraston väliin tuhoten torpedovyön. Osumassa kuoli neljä ja loukkaantui kaksi miehistön jäsentä. Alus vakavoitiin, mutta sen syväys lisääntyi 10 jalkaa. "HMS Barham" korjattiin seuraavien kolmen kuukauden aikana Liverpoolissa siten, että se palasi laivueeseen huhtikuussa 1940.


title: HMS Barham (1914)

text: "HMS Barham" sai käskyn 28. elokuuta 1940 liittyä Osasto H:n Gibraltarilla, jossa se ilmoittautui 3. syyskuuta. Osasto H:n mukana se otti osaa hyökkäykseen Dakariin ennen Vapaan Ranskan joukkojen maihinnousua (operaatio Menace). Dakarin edustalla 23.- 25. syyskuuta "HMS Barham" sai osumia rannikkopatterien 9,4- ja 6,1-tuumaisista tykeistä. "HMS Barhamin" ja Vichyn Ranskan taistelulaiva "Richelieu" välisessä kaksintaistelussa "HMS Barhamiin" osui kaksi 380 millimetrisen tykin kranaattia, mutta ne eivät saaneet aikaan merkittäviä vaurioita ja sukellusvene "Bévéziers" ampui torpedon "HMS Resolutioniin" samana päivänä, minkä seurauksena "HMS Barham" joutui hinaamaan sen Freetownin satamaan.


title: HMS Barham (1914)

text: Marraskuussa "HMS Barham" siirrettiin Osasto H:sta Välimeren laivastoon ja saattoi saattueita Maltalle ja takaisin. Se osallistui 3. tammikuuta 1941 Bardian pommitukseen ja sitten Matapanin taisteluun 28. maaliskuuta. Huhtikuussa "HMS Barham" oli mukana laivastossa, joka pommitti Tripolia.


title: HMS Barham (1914)

text:
Toukokuussa "HMS Barham" sai siirron toimia Kreetan vesille. Tällä purjehduksella se sai osuman LG 1:n Ju 88:n pudottamasta pommista takakannen Y-torniin 28. toukokuuta. Pommi aiheutti vuodon alukseen ja suuren tulipalon. "HMS Barhamille" tehtiin tilapäiskorjaus Aleksandriassa ja näin korjattuna se purjehti Durbaniin telakalle. Alus oli telakalla kesäkuusta aina heinäkuun loppuun.
25. marraskuuta 1941 "HMS Barham" oli matkalla suojaamaan hyökkäystä italialaisten saattueita vastaan, kun saksalainen sukellusvene "U-331", komentajanaan kapteeniluutnantti Hans-Dietrich von Tiesenhausen, ampui siihen kolme torpedoa 750 metrin matkalta Sollumin edustalla. Alus kallistui, kunnes ammusvarastot räjähtivät, minkä jälkeen alus upposi nopeasti mukanaan 56 upseeria ja 806 miehistönjäsentä.


title: HMS Barham (1914)

text: Amiraliteetti sai välittömästi tiedon aluksen menetyksestä. Muutaman tunnin sisällä tuli kuitenkin selväksi ettei Saksan OKW tiennyt aluksen menetyksestä. Laivasto salasi kaiken tiedon aluksen ja 861 miehistön jäsenen menetyksestä. Omaisille ilmoitettiin muutaman viikon kuluttua. Lehdistö sai tiedon tapauksesta vasta 27. tammikuuta 1942.


title: HMS Barham (1914)

text: Tutkintalautakunta päätteli aluksen menetyksen syyksi ylimääräiset neljän tuuman ilmatorjuntatykkien ammukset, joita oli jatkuvan ilmavaaran vuoksi varastoitu laivalla pitkin käytäviä pääammusvarastojen luona.


title: James Thurber

text: James Grover Thurber (8. joulukuuta 1894 Columbus, Ohio – 2. marraskuuta 1961) oli yhdysvaltalainen humoristi, pilapiirtäjä ja kirjailija. Thurber tunnetaan parhaiten The New Yorkeriin piirtämistään sarjakuvista ja novelleista. Vuonna 1965 Weilin + Göös julkaisi hänen kertomuksiaan kirjana "Miehiä, naisia, koiria : valikoima James Thurberin maailmaa".


title: James Thurber

text: Thurberia pidetään jopa suurimpana amerikkalaisena humoristina sitten Mark Twainin, ja hänen sanotaan vaikuttaneen muun muassa Kurt Vonnegutin ja Joseph Hellerin tyyliin.


title: James Thurber

text: James Thurberin isä Charles L. Thurber oli paikallispoliitikko ja lakimiehen tai näyttelijän urasta haaveillut toimistotyöntekijä, joka kärsi usein työttömyydestä. Äiti oli määrätietoinen ja ulospäin suuntautunut, Thurberin omin sanoin ”synnynnäinen komedienne”. Thurber alkoi kirjoittaa jo teini-iässä ja välttyi ensimmäisen maailmansodan sotapalvelukselta huonon näkönsä takia. Hän opiskeli Ohion valtionyliopistossa 1913–1918 ja työskenteli sitten ulkoasiainhallinnon tehtävissä Washingtonissa ja Pariisissa. 1920-luvun alussa hän hakeutui sanomalehtityöhön ja asui jälleen hetken aikaa Pariisissa Chicago Tribunen kirjeenvaihtajana. Palattuaan New Yorkiin 1926 Thurber toimi jonkin aikaa the Evening Postissa, kunnes siirtyi Harold Rossin vasta perustamaan The New Yorker -aikakauslehteen.


title: James Thurber

text: Ensimmäisen kirjansa "Is Sex Necessary?" (1929) Thurber kirjoitti yhdessä toisen the New Yorkerin toimittajan E. B. Whiten kanssa. Siinä Thurber teki sanoin ja kuvin pilaa muun muassa muodikkaasta psykoanalyysistä ja sai kirjan avulla mainetta humoristina. Sukupuoliteema jatkui teoksessa "The Nature of the American Male: A Study of Pedestalism".


title: James Thurber

text: 1950-luvulla Thurber kirjoitti ja piirsi suosittuja lastenkirjoja, kuten "The 13 Clocks" (1950) ja "The Wonderful O" (1957), vaikka alkoi olla jo lähes sokea. Loppuvuosinaan hän myös alkoholisoitui, mutta jaksoi näytellä itseään 88 esitystä saaneessa näytelmässä "A Thurber Carnival".


title: James Thurber

text: Thurber sai kunniatohtorin arvon Yalen yliopistosta 1953. Hänen vanhempiensa entinen talo Ohion Columbusissa on nyt kotimuseo ja kirjallisuuskeskus "Thurber House".


title: James Thurber

text: Monien Thurberin tarinoiden päähenkilö on keski-ikäinen Walter Mitty, johon Thurber sanoo ottaneensa paljon vaikutteita isästään. Nalkuttavan vaimon kanssa elävä säyseä Mitty antoi nimensä psyykkiselle häiriölle ”Walter Mitty -oireyhtymä”, jossa henkilö pakkomielteisesti elää omissa sankarikuvitelmissaan.


title: James Thurber

text: Thurberin tarinoihin ja näytelmiin perustuvia elokuvia ovat "Sydämet harhateillä" (The Male Animal, 1942), "Hurjimus" (The Secret Life of Walter Mitty, 1947), "Revyytyttö koulunpenkillä" (She’s Working Her Way Through College, 1952) ja "Walter Mittyn ihmeellinen elämä" (The Secret Life of Walter Mitty, 2013).


title: James Thurber

text: Thurberin omaa elämää satirisoi Melville Shavelsonin vuonna 1972 valmistunut komediaelokuva "The War Between Men and Women", jossa pääosaa esittää Jack Lemmon.


title: Petri Helin

text: Petri Juhani Helin (s. 13. joulukuuta 1969 Helsinki) on suomalainen jalkapalloilija. Hän oli pelipaikaltaan oikea laitalinkki tai laitapuolustaja.


title: Petri Helin

text: Helsingissä uransa aloittanut mutta Porin Pallo-Tovereissa ensimmäisen liigaottelunsa pelannut Helin voitti Veikkausliigassa kultaa kolmesti Helsingin Jalkapalloklubissa (1990, 1992 ja 1997), hopeaa Jokereissa (2000) ja pronssia PK-35:ssä (1998). Lisäksi hän voitti Suomen Cupin FC Jokereissa kaudella 1999. Veikkausliigassa Helin pelasi yhteensä 234 ottelua, joissa hän teki 20 maalia. Ulkomailla Helin on pelannut Tanskassa, Englannissa ja Turkissa.


title: Petri Helin

text: Helin pelasi Suomen maajoukkueessa 27 ottelua, joissa hän teki kaksi maalia. Lisäksi hän on pelannut 14 nuorten ja 16 poikien maaottelua.


title: Petri Helin

text: Viimeisinä pelivuosinaan Jokereissa sekä pelaajana että toimitusjohtajana toiminut Helin joutui lopettamaan uransa 34-vuotiaana, koska oli loukannut edelliskesänä polvensa. Vähän myöhemmin päättyi myös hänen työnsä toimitusjohtajana.


title: Petri Helin

text: Nykyään Helin toimii liikennelentäjänä.


title: Vuoristo (sukunimi)

text: Vuoristo tai Wuoristo on suomalainen sukunimi, joka on muun muassa seuraavilla henkilöillä:


title: Ey

text: Ey tarkoittaa seuraavia:


title: Ey

text: Ey on seuraavien henkilöiden nimi:


title: Yc

text: Yc tarkoittaa seuraavia:


title: Yx

text: Yx tarkoittaa seuraavaa:


title: Yx

text: Aihepiiriin liittyy myös seuraava:


title: Salonen

text: Salonen on suomenkielinen sukunimi. Se kuuluu Virtanen-tyyppiin. Tunnettuja Salonen-nimisiä henkilöitä:


title: Hänninen

text: Hänninen on suomenkielinen sukunimi. Tunnettuja Hänninen-nimisiä henkilöitä:


title: Chris Bosh

text: Christopher Wesson Bosh (s. 24. maaliskuuta 1984) on yhdysvaltalainen koripalloilija. Hän oli neljäs NBA-varaus vuonna 2003. Hän on edustanut NBA:ssa Toronto Raptorsia ja Miami Heatia


title: Chris Bosh

text: Texasissa syntyneen 208-senttimetrisen Boshin joukkueena vuosina 2003–2010 oli Toronto Raptors. Seuraavat kuusi vuotta hän pelasi Miami Heatissä, kunnes toistuvat veritulpat keskeyttivät hänen uransa. Hän voitti Miamin joukkueessa NBA:n mestaruuden vuosina 2012 ja 2013. Yksittäisenä hetkenä muistetaan varsinkin vuoden 2013 kuudennesta loppuottelusta hänen kuusi sekuntia ennen peliajan päättymistä ottamansa hyökkäyspään levypallo, joka johti Ray Allenin heittämään tasoittavaan kolmen pisteen heittoon ja pelasti Heatin jatkoajalle sekä sen myötä seitsemänteen otteluun ja mestaruuteen. Lisäksi Bosh torjui kuudennen ottelun jatkoajan lopussa Danny Greenin heittoyrityksen ja esti San Antonio Spursin tasoituksen. Bosh valittiin vuonna 2007. Hän pelasi ssa ensimmäisen kerran vuonna 2006 ja hänet valittiin joka vuosi mukaan vuoteen 2016 saakka; vuoden 2009 tähdistöottelussa hän ei pystynyt pelaamaan loukkaantumisen vuoksi.


title: Chris Bosh

text: Maajoukkueessa Bosh on voittanut pronssia vuoden 2006 maailmanmestaruuskilpailuissa Japanissa ja kultaa Pekingin olympialaisissa 2008.


title: Robert Huber (biokemisti)

text: Robert Huber (20. helmikuuta 1937 München) on saksalainen biokemisti. Hän sai Nobelin kemianpalkinnon vuonna 1988 rakenteellisen perustan valoenergian ja elektronien siirtymiselle biologisissa reaktioissa. Huber jakoi palkinnon Johann Deisenhoferin ja Hartmut Michelin kanssa.


title: Robert Huber (biokemisti)

text: Huber aloitti opinnot Münchenin teknillisessä yliopistossa vuonna 1956 ja hän valmistui vuonna 1960. Huberin työt koskivat suurimmaksi osaksi orgaanisten yhdisteiden kemiallisten rakenteiden selvittämistä röntgenkristallografian avulla.


title: Robert Huber (biokemisti)

text: Huber selvitti yhdessä Deisenhoferin ja Michelin kanssa erään syanobakteerin sisältämän solukalvoon kiinnittyneen proteiinin, jolla on tärkeä tehtävä bakteerin fotosynteesireaktiossa, rakenteen. Vuodesta 2007 alkaen Huber on työskennellyt Cardiffin yliopistossa.


title: Michael Sweetney

text: Michael Damien Sweetney (s. 25. lokakuuta 1982) on yhdysvaltalainen koripalloilija. Hän syntyi Washington DC:ssä ja pelasi ennen ammattilaisuraansa Georgetownin yliopistossa.


title: Michael Sweetney

text: Sweetney oli yhdeksäs NBA-varaus 2003. Hän pelasi New York Knicksissä, kunnes siirtyi vuonna 2005 Chicago Bullsiin.


title: Michael Sweetney

text: Sweetney on 2,03 metrin mittainen. Hänen uraansa on uhannut hänen ylipainoisuutensa (122,5 kg, painoindeksi 29,7).


title: Tykinjyskeessä jatkosodassa

text: Tykinjyskeessä jatkosodassa on Lauri Jäntin kirjoittama sotadokumentti.


title: Tykinjyskeessä jatkosodassa

text: Lauri Jäntti oli patterinpäällikkönä aluksi Päämajan tykistöreserviin, sittemmin Panssaridivisioonaan kuuluneessa Raskas Patteristo 14:ssä. Tämä erittäin tulivoimainen, moottoroitu haupitsipatteristo joutui heitetyksi sodan painopisteisiin, Karjalankannakselle, Itä-Karjalaan ja Syvärille. Laguksen panssareiden mukana se kävi läpi Kannaksen hurjat torjuntataistelut ja päätyi syksyn 1944 synkeinä päivinä Lapin sotaan.


title: Tykinjyskeessä jatkosodassa

text: Sotatapahtumien taustaksi tekijä selostaa vaiheittain operaatio Barbarossan yleistilanteen ja vie lukijan sen jälkeen jatkosodan rintamille, komentokorsuihin, tulenjohtopaikoille, yksityisen miehen sotaan. Otteet miesten kirjeistä, lukuisat haastattelut ja sodanaikaiset muistiinpanot tekevät kirjasta tuoreen ja vauhdikkaan kuvauksen siitä, miten sodassa elettiin, ajateltiin – ja pelättiin. Lopuksi käydään läpi sodanjälkeisten ”vaaran vuosien” jakso.


title: Tykinjyskeessä jatkosodassa

text: Kirja sisältää karttoja, runsaan kuvituksen ja lähdeluettelon.


title: Luke Ridnour

text: Lucas Robin ”Luke” Ridnour (s. 13. helmikuuta 1981) on yhdysvaltalainen koripalloilija. Hän syntyi Idahossa ja pelasi ennen ammattilaisuraansa Blaine High Schoolissa sekä Oregonin yliopistossa.


title: Luke Ridnour

text: Ridnour oli neljästoista vuonna 2003. Hän on NBA:ssa edustanut Seattle SuperSonicsia 2003–2008, Milwaukee Bucksia 2008–2010 ja uudelleen 2013–2014, Minnesota Timberwolvesia 2010–2013, Charlotte Bobcatsia 2014 sekä Orlando Magicia 2014–2015.


title: Luke Ridnour

text: Ridnour on pelipaikaltaan pelintekijä. Hänen pituutensa on 1,88 metriä.


title: Frank Selvy

text: Franklin Delano "Frank" Selvy (s. 9. marraskuuta 1932) on yhdysvaltalainen koripalloilija.


title: Frank Selvy

text: Kentuckyssä syntynyt Selvy sai sata pistettä ottelussa, jonka hän pelasi Furman Universitylle Newberry Collegea vastaan 13. helmikuuta 1954. Hän oli samana vuonna NBA:n ykkösvaraus; hän pelasi ammattilaistasolla 1960-luvulle saakka.


title: Frank Selvy

text: Selvyn uraa söi kolmivuotinen palvelu Yhdysvaltain armeijassa. Hän tuli ammattilaisuransa aikana tunnetuksi varsinkin ajastaan Los Angeles Lakersissa ja oli kahdesti pelaajana tähdistöottelussa.


title: Ernie Beck

text: Ernest Joseph "Ernie" Beck (s. 11. joulukuuta 1931) on yhdysvaltalainen koripalloilija. Hän syntyi Philadelphiassa, Pennsylvaniassa, ja oli ennen ammattilaisuraansa Pennsylvanian yliopistolla.


title: Ernie Beck

text: Beck oli NBA:n ykkösvaraus (niin sanottu "territorial pick") vuonna 1953. Hänen joukkueenaan oli suurimman osan ajasta silloinen Philadelphia Warriors.


title: Chuck Share

text: Charles Edward ”Chuck” Share (14. maaliskuuta 1927 – 7. kesäkuuta 2012 Chesterfield, Missouri) oli yhdysvaltalainen koripalloilija. Ennen ammattilaisuraansa hän opiskeli Bowling Greenin osavaltionyliopistossa.


title: Chuck Share

text: Share oli NBA:n ykkösvaraus . Varauksen teki Boston Celtics, mutta Share vietti koko ammattilaisuransa muissa joukkueissa. Kaudella 1957–1958 Share voitti St. Louis Hawksin joukkueessa NBA:n mestaruuden. Hän lopetti koripalloilijanuransa 1960-luvun alussa.


title: Chuck Share

text: Share kuoli 85-vuotiaana kotonaan Chesterfieldissä, Missourissa 7. kesäkuuta 2012.


title: Kohti sotaa

text: Kohti sotaa: romaani Pohjois-Pohjanmaalta 1936–1939 on Eino Pietolan kirjoittama romaani.


Uinnin lyhyen radan maailmanmestaruuskilpailut 2010 järjestettiin Dubaissa Arabiemiirikunnissa 15.–19. joulukuuta 2010. Kilpailujen järjestäjänä toimi Kansainvälinen uimaliitto FINA. Dubai voitti ratkaisevassa äänestyksessä Turkin Istanbulin äänin 11–10.


title: HMS Barham

text: HMS Barham on ollut kolmen Britannian Kuninkaallisen laivaston aluksen nimenä.


title: Suininlahden koulu

text: Suininlahden koulu on Siilinjärven toinen yläkoulu, Ahmon koulun ohella. Suininlahden koulun vieressä toimii myös Toivalan koulu, jolla on luokkatiloja myös yläasteen puolella. Koulussa on 351 oppilasta. Suininlahden koulun rehtorina toimii Ilpo Kemppainen


title: Suininlahden koulu

text: Suininlahden koulu oli alun perin nimeltään Toivalan yläaste, mutta nimi muutettiin vuonna 2008, koska nykypäivänä ei enää virallisesti ole ylä- ja ala-asteita, ja yhä enemmän on perustettu kaikki vuosiluokat 1–9 käsittäviä yhtenäiskouluja. Toivalan kouluksi koulua ei voitu nimetä, sillä Suininlahden koulun vieressä sijaitseva ala-aste sai kyseisen nimen.


title: Suininlahden koulu

text: Koulu rakennettiin vuonna 1988 paikalla aiemmin sijainneen puurakenteisen ja heikkokuntoisen ”vanhan koulun” tilalle. Ennen Suininlahden koulun rakentamista Toivalan, Vuorelan ja Jännevirran oppilaat kävivät ylimmät (7.–9.) luokat silloisella Siilinjärven yläasteella. Tontilla aiemmin sijainneessa vanhassa koulussa opetettiin tilan puutteen vuoksi silloisten Vuorelan ja Toivalan ala-asteiden ylimpiä luokkia. Loppuvaiheessa rakennuksessa sijaitsi Toivalan ala-asteen puukäsityöluokkia.


title: Suininlahden koulu

text: Suininlahden koulun kouluravintola, ”Manteli”, valittiin Vuoden Kouluravintolaksi vuonna 2008.


title: Sally Kern

text: Sally Kern (s. 27. marraskuuta 1946) on yhdysvaltalainen republikaanisen puolueen poliitikko. Hän on istunut Oklahoman edustajainhuoneen jäsenenä 84. vaalipiiristä vuodesta 2005.


title: Sally Kern

text: Kern syntyi Jonesborossa, Arkansasissa, mutta opiskeli yliopistolla Teksasissa. Hän on naimisissa ja hänellä on kaksi poikaa.


title: Sally Kern

text: Kernin mukaan homot ovat yhteiskunnalle suurempi uhka kuin terrorismi, jota sitäkin hän pitää suurena uhkana. Hän kieltäytyi anteeksipyynnöstä.


title: Pikashakki

text: Pikashakki on shakkipeli, jossa pelaajan on tehtävä kaikki siirtonsa ajassa, joka on enintään 10 minuuttia. Suomessa pelimuodosta käytetään puhekielessä usein ruotsinkielistä nimeä "blixt" (’salama’).


title: Pikashakki

text: Eri pituisilla pikashakeille käytetään myös yleisesti englanninkielisiä nimiä:


title: Pikashakki

text: Pikashakissa pätevät pieniä poikkeuksia lukuun ottamatta samat säännöt kuin normaalissakin ja se on yleistä internetissä pelattavassa shakissa. Turnauksessa voidaan myös käyttää nopeaa ja pikashakkia ratkaisemaan samalle pistemäärälle päätyneiden pelaajien sijoitukset.


title: Lenny Krayzelburg

text: Lenny Krayzelburg (, , 28. syyskuuta 1975 Odessa, Ukraina) on yhdysvaltalainen uimari ja olympiavoittaja. Hän voitti 100 ja 200 metrin selkäuintien ja 4 × 100 m sekauintiviestin olympiakultaa Sydneyn kesäolympialaisista vuonna 2000. Hän voitti myöhemmällä urallaan vielä 4 × 100 m sekauintiviestin olympiakullan Ateenasta 2004. Hän tosin ui vain alkuerissä, sillä loppukilpailuun hänet korvattiin Aaron Peirsolilla.


title: Lenny Krayzelburg

text: Krayzelburg syntyi silloisen Neuvostoliiton, nykyisen Ukrainan Odessassa syyskuussa 1975. Hän muutti vanhempineen Los Angelesin vuonna 1989. Krayzelburg sai Yhdysvaltain kansalaisuuden vuonna 1995.


title: Lenny Krayzelburg

text: Krayzelburg on voittanut urallaan myös kolme maailmanmestaruutta ja kaksi MM-hopeaa. Hän teki uransa aikana seitsemän maailmanennätystä.


title: Nuorten Pohjoismaiden neuvosto

text: Nuorten Pohjoismaiden Neuvosto (Ungdomens Nordiska Råd – UNR) on Pohjoismaiden poliittisten nuorisojärjestöjen yhteistyöfoorumi. UNR:n toimintaa rahoittaa pääasiassa Pohjoismaiden neuvosto. UNR:n tehtävänä on luoda ja aktivoida keskustelua pohjoismaiden nuorten välillä ja toimia suorana linkkinä Pohjoismaiden neuvostoon.


title: Nuorten Pohjoismaiden neuvosto

text: UNR kokoaa vuosittain istuntoonsa poliittisesti aktiiviset nuoret keskustelemaan pohjoismaisen yhteistyön ajankohtaisista aiheista. UNR:n puheenjohtajisto valitaan vuotuisessa istunnossa, ja se aloittaa toimintansa heti istunnon jälkeen. Istunto järjestetään loka-marraskuun vaihteessa, viikonloppuna ennen Pohjoismaiden neuvoston istuntoa.


title: Nuorten Pohjoismaiden neuvosto

text: Vuodesta 2002 lähtien UNR:lla on ollut oma puheenjohtajisto, joka valitaan istunnossa vuodeksi kerrallaan. Puheenjohtajiston jäsenet edustavat Pohjoismaisten poliittisten nuorisojärjestöjen kattojärjestöjä. Puheenjohtajistossa on kahdeksan jäsentä: presidentti, kuusi varsinaista jäsentä Pohjoismaiden poliittisten nuorisojärjestöjen kattojärjestöistä sekä Norden-yhdistysten nuorisoliiton (Föreningarna Nordens Ungdomsförbund, FNUF) tarkkailija. Jokaisella jäsenellä on myös varajäsen.


title: Nuorten Pohjoismaiden neuvosto

text: Nuorten Pohjoismaiden Neuvoston sihteeristö sijaitsee Helsingissä Pohjola-Nordenin Nuorisoliiton tiloissa ja sen toimintaa koordinoi Norden-yhdistysten nuorisoliitto.


title: Jeff Rouse

text: Jeffrey Norman ”Jeff” Rouse (s. 6. helmikuuta 1970 Fredericksburg, Virginia) on yhdysvaltalainen uimari ja olympiavoittaja. Hän voitti 100 metrin selkäuinnin ja 4 × 100 m sekauintiviestin olympiakultaa Atlantan kesäolympialaisista vuonna 1996. Hän oli jo aiemmin urallaan voittanut 4 × 100 m sekauintiviestin olympiakullan ja 100 metrin selkäuinnin hopean Barcelonasta 1992.


title: Silmänkääntäjä (elokuva)

text: Silmänkääntäjä ("The Illusionist") on vuonna 2006 ensi-iltansa saanut tšekkiläis-yhdysvaltalaista tuotantoa oleva elokuva, joka perustuu Steven Millhauserin novelliin "Eisenheim the Illusionist". Elokuvan on ohjannut Neil Burger, ja sen pääosissa ovat Edward Norton, Paul Giamatti ja Jessica Biel.


title: Silmänkääntäjä (elokuva)

text: Elokuva sai Oscar-ehdokkuuden kuvauksestaan (Dick Pope).


title: Silmänkääntäjä (elokuva)

text: Taian mestari Eisenheim (Edward Norton) rakastuu vanhaan lapsuuden ihastukseensa Sophieen (Jessica Biel) palattuaan monien vuosien jälkeen Wieniin. Mutta hänet halutaan kihlautuvan kruununprinssin Leopoldin (Rufus Sewell) kanssa. Prinssi lopulta huomaa heidän suhteensa syvyyden ja haluaa Eisenheimin pois pelistä. Elokuvan yllättävä käänne muuttaa kaiken aivan täysin. Etsivä Uhl (Paul Giamatti) koittaa selvittää Eisenheimin mysteeriä ja saa lopuksi tietää yllättäviä asioita.


title: Silmänkääntäjä (elokuva)

text: Vaikka elokuvan juoni on fiktiivinen, kruununprinssi Leopoldin hahmo sisältää viittauksen Itävallan kruununprinssi Rudolfiin, joka teki vuonna 1889 itsemurhan rakastajattarensa kanssa Mayerlingin metsästyslinnassa (Mayerlingin tapaus).


title: Molde FK

text: Molde FK on vuonna 1911 perustettu jalkapalloseura Moldesta, Norjasta. Seuran miesten edustusjoukkue pelaa Norjan korkeimmalla sarjatasolla Tippeligaenissa.


title: Molde FK

text: Molde FK pelaa kotiottelunsa Aker Stadionilla, jonka yleisöennätys on 13 308 katsojaa kaudella 1998 ottelussa Rosenborgia vastaan. Molde FK oli aina kauteen 2011 saakka "ikuinen kakkonen" sijoituttuaan peräti seitsemän kertaa mestaruushopealle. Lopulta seuran satavuotisjuhlavuonna Ole Gunnar Solskjærin valmentama ryhmä voitti Norjan mestaruuden. Norjan cupissa Molde FK on voittanut kaksi viidestä finaaliottelustaan.


title: Molde FK

text: Molde FK:ssa ovat pelanneet urallaan muun muassa Ole Gunnar Solskjær, Martin Andresen, Kjetil Rekdal, Åge Hareide ja Jostein Flo. Seuran päävalmentajana ovat toimineet muun muassa Hans Backe, Åge Hareide, Gunder Bengtsson, Bo Johansson, Kjell Jonevret ja Uwe Rösler.


title: Terma

text: Terma A/S on tanskalainen ilmailu-, avaruus- ja puolustusvälinealojen yritys. Se perustettiin vuonna 1944. Perustajat olivat Orla ja Svend Aage Jørgensen.


title: Terma

text: Nykyisin yhtiön omistavat Thrige Holding A/S (90 %) ja Terma A/S (10 %).


title: Terma

text: Yhtiön pääkonttori on Lystrupissa lähellä Århusia. Sillä on toimipaikkoja Tanskan lisäksi Leidenissa Hollannissa, Besozzossa Italiassa, Darmstadtissa Saksassa (jossa asiakkaana on EUMETSAT) ja Yhdysvalloissa.


title: Terma

text: Terman tuotevalikoimaa


title: Terma

text: Yhtiön vienti muodostaa sen liikevaihdosta yli 80%.


title: Terma

text: Yhtiöllä on vuonna 2004 perustettu tytäryritys Terma North America, joka on Georgiassa, Yhdysvalloissa. Se sai vuonna 2008 oikeuden ottaa osaa mm. Yhdysvaltain ohjuspuolustusohjelman hankkeisiin. Tämä on eräänlainen vastakauppa Yhdysvaltain tutka-asemista Tanskan hallintaa kuuluvassa Grönlannissa.


title: Terma

text: Terman asiakkaisiin kuuluvat Hollannin ilmavoimat, Tanskan ilmavoimat, Yhdysvaltain ilmavoimat ja F-35-hävittäjien kautta yhdysvaltalainen Northrop Grumman.


title: Bobby V

text: Robert Wilson (s. 27. huhtikuuta 1979), joka tunnetaan paremmin taiteilijanimeltään Bobby V, on yhdysvaltalainen R&B-laulaja.


title: Bobby V

text: Wilson syntyi Jacksonissa Mississippissä ja muutti sieltä Atlantaan Georgiaan, jossa hän kasvoi ja kävi North Atlanta High Schoolin. Hän aloitti uransa musiikkiteollisuudessa nuoressa iässä, esiintyen yhtyeensä Mistan kanssa, joka oli koottu kaveriporukasta vuonna 1996. Vuosia myöhemmin Mista hajosi ja Bobby valmistui Clark Atlanta Universitysta vuonna 2004.


title: Bobby V

text: Löydettyään musiikin Bobby teki ensimmäiset oikeat kokeilunsa laulajana teinibändissä Mista. Hän oppi kuinka musiikkia tehdään, hänen vaikutteita olivat muun muassa OutKast, TLC ja Goodie Mob. Vuonna 1996 hänen yhtyeensä julkaisi debyyttialbuminssa ja tuotti erittäin suositun ”Blackberry Molasses” -kappaleen, joka on edelleenkin klassikko. Vähän aikaisemmin julkaistu albumi oli äänitetty lauluntekijöiden Tim & Bob ja Deliten kanssa, mutta luovat erimielisyydet hajottivat ryhmän. Pian sen jälkeen Bobby päätti palata opiskelujen pariin. Koulun ohella hän jatkoi musiikin tekemistä vapaa-ajallaan, toivoen pääsevänsä vielä jonakin päivänä esiintymään. Tänä aikana hän asui serkkunsa Kayon Robertsin kanssa Detroitissa Michiganissa. Bobbyn valmistuttua vuonna 2003 siirtyi hän kokopäiväisesti studiolle. Hän yritti myös aloittaa uraansa osallistumalla "American Idolin" ensimmäisellä tuotantokaudella, mutta tuomarit Simon Cowell ja Randy Jackson eivät päästäneet häntä jatkoon. Tästä huolimatta Bobbyn kolmen albumin demot päätyivät sattumalta Grammy-voittaja Ludacrisin käsiin, josta Bobbyn ura lähti nousuun.


title: Kris Lemche

text: Kris Lemche (oik. Kristopher Lemche, s. 1978) on kanadalainen näyttelijä.


title: Kris Lemche

text: Lemche syntyi Bramptonissa, Ontariossa. Lemchellä on kolme nuorempaa sisarusta, joista Matthew "Matt" Lemche on myös näyttelijä. Nuorempana Lemche halusi opiskella biokemiaa ja tulla lääkäriksi, mutta haki kuitenkin Mayfieldin taidekouluun. 17-vuotiaana Lemche työskenteli hengenpelastajana säästääkseen rahaa lääkäriopintoihinsa. Lemche päätti osallistua lehdessä olleeseen kilpailuun, jossa oli palkintona rooli Disneyn sarjasta Flash Forward. Lemche voitti roolin ja tästä hänen uransa television ja elokuvien parissa alkoi, eikä hän ennättänyt opiskelemaan biokemiaa.


title: Kris Lemche

text: Ollessaan nuori Lemche tuotti ystäviensä kanssa lyhytelokuvia harrastuksenaan. Lemche nauttii elokuvien teosta sekä näyttelemisestä ja erityisesti hän pitää Robert De Niron elokuvista. Lemchen tunnetuimpia rooleja lienevät Jumala televisiosarjassa "Joanin salaisuus" ja Ian McKinley elokuvassa "Final Destination – viimeinen määränpää 3".


title: Erik Sagström

text: Erik Sagström (s. 1983) on ruotsalainen pokeriammattilainen.


title: Erik Sagström

text: Sagström syntyi vuonna 1983 Linköpingissä. Jo ennen täysi-ikäisyyttään Sagström oli ehtinyt keräämään omaisuuden verkkopokerin parissa. Sagströmiä pidetäänkin yhtenä maailman menestyksekkäimmistä online-pokerin pelaajista. Tämän johdosta Sagström lopetti lukionsa kesken.


title: Erik Sagström

text: Erik Sagström tuli tunnetuksi nimimerkistään "Erik123", jolla hän pelasi muun muassa Ladbrokesilla. Sagströmin erikoisala oli Limit Holdem, jossa häntä pidettiin maailman parhaimpana verkkopeleissä.


title: Erik Sagström

text: Tunnetuksi mies tuli vuonna 2003, kun Howard Lederer sanoi Sagströmin olevan maailman parhaita nuoria pelaajia. Sagström todistikin olevansa tätä voittamalla 2003 PokerStarsin WCOOP-turnaussarjan $300 No Limit Holdem -turnauksen. Sagström voitti 1357 pelaajaa ja kuittasi $101 850 ykköspalkinnon.


title: Erik Sagström

text: Menestyksekkään online-uran myötä Sagström siirtyi yhä enemmän live-pelien pariin. Turnausmenestys on jäänyt laihaksi vuosien varrella, paras sijoitus oli kymmenes tila 2005 Monte Carlo Millionsissa josta palkintona tuli $35 000.


title: Erik Sagström

text: Tätä nykyä Sagström on siirtynyt yhä enemmän urheilu-vedonlyönnin pariin, jossa hän tekee edelleen mukavaa tulosta. Helmikuussa 2007 Sagström perusti oman pokerisivun, joka kantaa nimeä Erik123.com.


title: Divine

text: Harris Glenn Milstead (19. lokakuuta 1945 Towson, Maryland, Yhdysvallat – 7. maaliskuuta 1988 Los Angeles, Kalifornia) oli yhdysvaltalainen näyttelijä ja laulaja, joka tunnetaan parhaiten Divine-nimisenä drag-kuningattarena. Divinen musiikki kuuluu niin sanottuun Hi-NRG -genreen, hänen hittejään olivat muun muassa "You Think You're a Man" ja "I'm So Beautiful". Elokuvanäyttelijänä Divine rakensi vakavia luonnetulkintoja myös rooleissa, joissa hän olisi voinut sortua yliampuvaan ilotulitukseen. Myös lavalla ja muissa esiintymistilanteissa hän noudatti samaa hillittyä ja ammattitaitoista linjaa.


title: Divine

text: Hänen luomansa lavapersoonan ominaisuuksiin kuului härski huumori ja sarkasmin sävyttämä vuorovaikutus yleisön kanssa. Mutta hän kykeni myös hillitsemään tätä persoonaa käyttäytymällä rauhallisen sedällisellä tavalla.


title: Divine

text:
Milstead syntyi Towsonissa Baltimoren esikaupunkivyöhykkeellä Marylandissä Harris Bernard Milsteadin (1917–1993) ja Diana Frances Milsteadin (omaa sukua Vukovich) perheeseen. Diana Milstead kärsi 1940-luvulla useita keskenmenoja, ja Harris Glenn jäi pariskunnan ainoaksi jälkeläiseksi. Kaksitoistavuotiaana Harris Glenn Milstead perheineen muutti toiseen Baltimoren esikaupunkiin, Luthervilleen. Hän valmistui Towson High Schoolista vuonna 1963. 1970-luvulla Milstead esiintyi nimellä Divine lukuisissa teatterikappaleissa New York Cityssä. Eräs hänen rooleistaan oli Pauline Tom Eyenin vankiladraamassa "Women Behind Bars" vuonna 1976.
Milstead esiintyi useissa elokuvissa vuodesta 1966 alkaen. Hän kuului Dreamlanders-nimiseen näyttelijäryhmään, joka oli mukana John Watersin varhaisissa elokuvissa. Vuonna 1985 Milstead oli Tab Hunterin vastanäyttelijänä elokuvassa "Lust in the Dust". Milsteadilla oli merkittävä osa John Watersin elämää ja uraa valottaneessa dokumenttielokuvassa "Divine Trash by Steve Yeager". Myöhemmin urallaan Milstead näytteli drag-roolinsa ulkopuolella muun muassa elokuvissa "Kuumaveriset", "Hairspray" ja "Out of the Dark". "Hairspray"-elokuvassa hänellä oli kaksi roolia, toinen naisena ja toinen miehenä. Divine oli niin ikään Ursulan hahmon inspiraationa Walt Disney -elokuvassa "Pieni merenneito".


title: Divine

text: 1980-luvun puolivälissä Milstead vieraili Norjan Bergenissä, jossa "Polyester – hullu maailma"-elokuva oli menestynyt hyvin. Live-showllaan hän sai sekä lehdistöltä että yleisöltä supertähden kohtelun. Haastattelussa Bergen Gay Radio -asemalla hän kertoi vain ani harvoin saaneensa yhtä hyvän vastaanoton. Useimmiten hän tunsi olevansa teollinen viihdyttäjä. Vuonna 1988 Milstead valittiin Peggy Bundyn äidin osaan FOX-yhtiön uuteen televisiosarjaan "Pulmuset" ("Married... With Children"). Hän kuoli ennen kuvauksia 42-vuotiaana Los Angelesissa. Kuolinsyyksi todettiin kardiomegalia eli sydämen laajentuma.


title: Divine

text: Divinen Hi-NRG-musiikki menestyi 1980-luvulla Pohjois- ja Etelä-Amerikassa, Euroopassa ja Australiassa. Syntetisaattoripohjaiset diskokappaleet sävelsi ja tuotti Bobby Orlando. Yhdysvalloissa Divinen suurimpia hittejä olivat "Native Love" (sija 21 Club Play Singles -listalla) sekä "Shoot Your Shot" (sija 39). Britanniassa Divinen varhainen tuotanto julkaistiin Design Communications -levymerkillä, menestyssävelmiksi kohosivat "Love Reaction", "Shake It Up" ja "Shoot Your Shot". Erityisen suurta menestys oli seksuaalivähemmistöjen parissa, valtavirran listoilla sijoitukset olivat vaisuhkoja. Stock Aitken Waterman -tuotanto "You Think You're a Man" oli Divinen suurin hitti Britanniassa. Sitä seurasivat "I'm So Beautiful", "Walk Like a Man" ja "Twistin' the Night Away".


title: Keinuvuopaja

text: Keinuvuopaja on Rovaniemellä sijaitseva lampi, jonka vieressä on Kemijoki ja Salmijärvi. Keinuvuopaja yhdistyy Kemijokeen autosillan kautta. Keinuvuopajan ohi kulkee Kolpeneentie ja sen vieressä sijaitsee Salmijärvi. Keinuvuopajan suosiota uimapaikkana on vähentänyt sieltä löydetty järvisyyhy.


title: Keinuvuopaja

text: Keinuvuopaja oli ennen Valajaskosken voimalaitoksen avaamista peltoa.


title: Pieni ja hento ote

text: Pieni ja hento ote on Dave Lindholmin live-DVD, joka taltioitiin Savoy-teatterissa 14. marraskuuta 2007, ja julkaistiin 19. maaliskuuta 2008. DVD sisältää Lindholmin tunnetuimpia kappaleita ensin soolo-esityksinä, sitten Otto Donnerin johtaman jousiorkesterin kanssa.Kesto: 122 min.


title: Alpo Harala

text: Alpo Harala (24. syyskuuta 1913 Kangasala – 21. kesäkuuta 2012) oli tamperelainen ylimetsänhoitaja ja eräkirjailija.


title: Alpo Harala

text: Alpo Harala teki elämäntyönsä metsähallinnossa, jossa toimi metsänarvostelijana ja metsätalouden tarkastajana. Innokkaana metsästäjänä hän oli hirvijahdissa mukana vielä 96-vuotiaana. Hänen lasketaan kaataneen elämänsä aikana 66 hirveä ja kolme karhua.


title: Alpo Harala

text: Harala kirjoitti viisi kaunokirjallista metsästysaiheista teosta, viimeisen 90 vuoden iässä.


title: Kios

text: Kios () oli antiikin kreikkalainen kaupunki Bithyniassa, Vähässä-Aasiassa. Kios oli Miletoksen kolonia.


title: Kios

text: Kios joutui Persian vallan alle 553 eaa. Ateenalaiset vapauttivat kaupungin vuonna 466 eaa. ja kaupunki liittyi Deloksen meriliittoon. Kios joutui kuitenkin vuonna 412 eaa. taas Persian vallan alle. Aleksanteri Suuri valtasi kaupungin vuonna 334 eaa.


title: Kios

text: Filippos V antoi tuhota kaupungin vuonna 202 eaa. Filippos antoi kaupungin alueen Bithynian kuninkaalle Prusias I:lle. Prusias jälleenrakensi kaupungin. Kaupungin uudeksi nimeksi tuli Prusa tai Prusias. Kun Roomalaiset valtasivat Bithynian vuonna 72 eaa. kaupunki sai takaisin vanhan nimensä.


title: Neil Burger

text: Neil Burger (s. 1964 Connecticut Yhdysvallat) on yhdysvaltalainen elokuvaohjaaja. Hänet on palkittu mainoksista, musiikkivideoista ja dokumenteista. Hän on myös tehnyt tv-spotteja Amnesty Internationalille.


title: Neil Burger

text: Hänet palkittiin Woodstockin elokuvajuhlilla 2002 parhaasta ohjauksesta pitkien elokuvien sarjassa. aidon haastattelun muotoon tehdystä elokuvasta "Interview with the Assassin"


title: Föreningarna Nordens Ungdomsförbund

text: Föreningarna Nordens Ungdomsförbund (FNUF) on Pohjoismaiden yhteistyöliittojen kokoava elin. Sen tehtävänä on koordinoida näiden liittojen välistä yhteistyötä ja edistää tiedonkulkua liittojen välillä. FNUF:n jäsenjärjestö Suomessa on Pohjola-Nordenin Nuorisoliitto. Pohjola-Nordenin Nuorisoliiton tiloissa Helsingissä sijaitsee FNUF:n sihteeristö.


title: Föreningarna Nordens Ungdomsförbund

text: FNUF julkaisee kaksi kertaa vuodessa ilmestyvää jäsenlehteä, sekä järjestää ja tukee erilaisia Pohjoismaisia tapahtumia.


title: Föreningarna Nordens Ungdomsförbund

text: FNUF - Föreningarna Nordens Ungdomsförbund


title: Orehovo-Zujevo

text: Orehovo-Zujevo () on kaupunki Moskovan alueella Venäjällä, 80 kilometriä Moskovasta itään Kljazma-joen varrella. Kaupungin pinta-ala on 170,51 neliökilometriä ja vuonna 2010 siellä asui 120 620 henkeä.


title: Orehovo-Zujevo

text: Kaupunki oli 1800-luvulla Venäjän kolmanneksi suurin tekstiilien valmistajakaupunki Moskovan ja Pietarin jälkeen. Kaupunki perustettiin virallisesti vasta vuonna 1917, kun Orehovon, Zujevon ja Nikolskin kylät yhdistyivät.


title: Sissiretki surman suuhun

text: Sissiretki surman suuhun on Onni Palasteen kirjoittama sotaromaani.


title: Sissiretki surman suuhun

text: Kirja kertoo vänrikki Hännisen johtamasta kaukopartiosta, joka osin jalkaisin, osin lentokuljetuksin lähtee aivan jatkosodan alkupäivinä Rukajärven suunnan erämaihin ja Muurmannin radalle tiedustelu- ja tuhoamistehtäviin. Laajamittainen kaukopartiotoiminta, jossa lentokuljetukset ja radioyhteydet näyttelivät merkittävää osaa, oli vielä tuolloin uutta, ja oman värinsä partiolle antoivat suomalaisten palveluksessa olevat tiedustelijat, partion matkassa niikuttava vanha ukko, joka jo rauhan aikana oli liikkunut Rukajärven taholla vakoilutehtävissä, ja asemamies, joka jyristeli resiinallaan Muurmannin radalla.


title: Sissiretki surman suuhun

text: Nälkä ja uupumus, vanginsieppaukset, räjäytystehtävät, läpimurrot vihollisen saarrostusrenkaista ja kosketukset paikalliseen väestöön rakentuvat jännittäväksi tarinaksi kaukopartiotoiminnasta, jonka tulokset vaikuttivat suuresti Omelian mottitaisteluihin.


title: I Surrender

text: I Surrender on hard rock -yhtye Rainbow’n kappale vuonna 1981 ilmestyneeltä albumilta "Difficult to Cure". Kappale on Russ Ballardin käsialaa. Se julkaistiin singlenä ja "Jealous Lover" -EP:llä. Singlejulkaisun B-puolena oli "Difficult to Cure" -albumillakin oleva kappale ”Vielleicht das nächster Zeit (Maybe the Next Time)”. ”I Surrender” on Rainbow’n menestyneimpiä kappaleita.


title: I Surrender

text: Markku Aro on coveroinut kappaleen nimellä "Ensi kertaa".


title: Minä, desantti

text: Minä, desantti on Onni Palasteen kirjoittama sotaromaani vuodelta 1970.


title: Kärkikomppania

text: Kärkikomppania on Eino Pietolan kirjoittama sotaromaani. Teos on ilmestynyt myös yhteisniteessä "Korpisotaa Vienan Karjalassa" (2001), jossa on lisäksi Pietolan teokset "Korpisoturit" ja "Läpimurto länteen".


title: Graeme Brewer

text: Graeme Brewer (1. joulukuuta 1958 Tamarama, Uusi Etelä-Wales) on australialainen entinen uimari ja olympiamitalisti. Vuoden 1980 kesäolympialaisissa Brewer voitti pronssia 200 metrin vapaauinnissa. Hän voitti urallaan yhteensä kolmetoista Australian mestaruutta, sekä kuusi mitalia Kansainyhteisön kisoista. Hän toimii nykyisin uimavalmentajana vaimonsa Narellen kanssa.


title: Sotavangit Suomessa 1941–1944

text: Sotavangit Suomessa 1941–1944 on Eino Pietolan kirjoittama sotadokumentti.


title: Sotavangit Suomessa 1941–1944

text: Teos perustuu asiakirjalähteisiin 64 188 venäläisen sotavangin kohtalosta Suomessa vuosina 1941–1944. Kirjassa kerrotaan, kuinka sotavankiasioiden hoito Suomessa järjestettiin, mikä oli suojeluskuntien rooli siinä, mihin ja miten vankileirejä perustettiin.


title: Sotavangit Suomessa 1941–1944

text: Pietola kertoo sotavankien käytöstä työvoimana, vankien huonosta asemasta – nälästä, sairauksista ja joukkokuolemista, vankien ja siviilien suhteista sekä leireillä käytetyistä rangaistusmuodoista. Pietola kertoo asiakirjojen pohjalta heimoaatteen toteuttamisesta Karjalan kannaksella ja siihen liittyneestä suomalaisten harjoittamasta rotuerottelusta, samoin kuin sotavankien palauttamisesta Neuvostoliittoon sekä jälkiselvittelyistä valvontakomission kanssa.


title: Sotavangit Suomessa 1941–1944

text: Teos sisältää runsaasti kuvamateriaalia ja asiakirjaliitteitä.


title: Sotavangit Suomessa 1941–1944

text: Pietolan kirjan on arvioinut esimerkiksi historioitsija Hannu Rautkallio asenteelliseksi. Rautkallion mukaan kirja sisältää suoranaisia virheitä. Oikeustieteen tohtori Jukka Lindstedt on maininnut Pietolan kirjassaan esittämiä arvioita ja johtopäätöksiä perättömiksi ja virheellisiksi.


title: Rainer Oesch

text: Rainer Kristian Oesch [öš] (s. 13. helmikuuta 1948 Kangasala) on Helsingin yliopiston kauppaoikeuden professori. Oeschin tutkimusalana on ollut erityisesti tekijänoikeus. Maaliskuussa 2008 Euroopan tieteiden ja taiteiden akatemia (European Academy of Sciences and Arts) kutsui professori Oeschin jäsenekseen.


Euroopan tieteiden ja taiteiden akatemia (, ) on vuonna 1990 Itävallan Salzburgissa perustettu verkosto ihmisiä, johon kuuluu noin 1 900 eri tieteenaloja edustavaa tutkijaa, filosofia ja taiteilijaa eri maista. Tähän tiedeakatemiaan kuuluu tai on kuulunut noin 30 Nobel-palkittua tieteenharjoittajaa.


title: Euroopan tieteiden ja taiteiden akatemia

text: Akatemian tavoitteena on toimia monikansallisena ajatushautomona ja keskustella ajankohtaisista teemoista yli tieteellisten ja kansallisten rajojen.


title: Korpisoturit

text: Korpisoturit on Eino Pietolan kirjoittama sotaromaani. Se on Pietolan ensimmäinen sotaa käsittelevä teos.


title: Läpimurto länteen

text: Läpimurto länteen on Eino Pietolan kirjoittama sotaromaani. Tämä on järjestyksessä hänen kolmas aihetta käsittelevä teoksensa.


title: Läpimurto länteen

text: Teos on ilmestynyt myös yhteisniteessä "Korpisotaa Vienan Karjalassa", jossa on lisäksi Pietolan teokset "Korpisoturit" ja "Kärkikomppania".


title: Saturn INT-21

text: Saturn INT-21 oli yhdysvaltalainen kantoraketti, jota käytettiin Skylab-avaruusaseman laukaisuun Maan kiertoradalle. Se oli muunnelma Apollo-ohjelmassa käytetystä Saturn V-raketista. Raketin ainoa laukaisu tehtiin Kennedy Space Centeristä Cape Canaverallista Skylabin viemiseksi avaruuteen.


title: Saturn INT-21

text: Rakettia oli tarkoitus käyttää myös muissa Apollo Applications Programin lennoissa, kuten Skylab B, S-IVB Dry Workshop ja S-II Wet Workshop-avaruusasemien laukaisuissa, mutta mikään näistä ei toteutunut.


title: Saturn INT-21

text: INT-21:ssa ja Saturn V:ssä oli sama S-IC ensimmäinen ja S-II toinen vaihe, mutta niiden ero oli siinä että INT-21:ssä ei ollut S-IVB kolmatta vaihetta vaan se oli korvattu Skylabilla, joka oli tosin muokattu tästä vaiheesta.


title: Angelniemen Isokylä

text: Isokylä () on kylä Halikossa lähellä Paimion rajaa. Ennen Angelniemeen kuulunut kylä sijaitsee Kinnarpyölin ja Pöylän kylien välissä. Itä-Länsi -suunnassa kylä sijaitsee Paimion rajan ja Vainionjoen välissä. Sauvontie kulkee kylän lävitse.


title: Angelniemen Isokylä

text: Isokylä on 1300-luvun jälkeen asutettu uudisasutuskylä. Se kuului 1500-1700-lukujen ajan hallinnollisesti Sauvoon. Kylässä on ollut kuusi kantatilaa, joista on ajan myötä lohkottu useita maatiloja - etenkin isojaon ja torpparilain yhteydessä.


title: Angelniemen Isokylä

text: Isokylän maasto on hyvin vaihtelevaa: kylässä on hyvin korkeita mäkiä, pieni jokilaakso, metsikköjä ja peltoaukeita. Kylässä on vanha linnavuori.


title: Halikon Ahtiala

text: Halikon Ahtiala on kylä Halikon Halikonjokilaaksossa. Kylä sijaitsee Halikonjoen ja Kultolan välissä. Ahtialassa on kaksi historiallista rakennusta: kylän päärakennus Ahteentupa ja Ahtialan mylly. Kylän nimi oli vuoteen 2008 asti pelkkä Ahtiala, mutta Salon seudun kuntaliitoksen myötä nimi muutettiin erotukseksi Suomusjärven Ahtialaan.


title: Halikon Ahtiala

text: Ennen valtaosa kylästä oli niittyä, peltojen ollessa vain päärakennuksen ympäristössä. Nykyään kuitenkin lähestulkoon koko kylän alue on viljelykäytössä. Itse kylä sijaitsee pienessä metsäsaarekkeessa peltojen keskellä.


title: Halikon Ahtiala

text: Ahtialan kylä on perustettu viimeistään 1200-luvulla. Harvinaisesti kylässä ei ole ollut yhtään torppaa. Historiallisesta edelleen paikallaanolevasta myllystä on ensimmäinen maininta 1850-luvulta.


title: Raimo Pekkanen

text: Raimo Pekkanen (s. 29. heinäkuuta 1927 Kivennapa) on Euroopan ihmisoikeustuomioistuimen ensimmäinen suomalaistuomari vuosina 1990–1998. Pekkanen on suorittanut ylemmän oikeustutkinnon vuonna 1950, lakitieteen lisensiaatin tutkinnon 1955 ja väitellyt oikeutieteen tohtoriksi 1966 työoikeuden alalta. Hän on ollut Helsingin yliopiston siviili- ja työoikeuden dosentti 1968–1975 ja hallinto-oikeuden dosentti 1975–1995. Pekkanen oli korkeimman hallinto-oikeuden jäsen ja hallintoneuvos 1969–1990, josta ajasta virkavapaalla 1982–1990 toimiessaan oikeusministeriön kansliapäällikkönä.


title: Raimo Pekkanen

text: Pekkanen on toiminut Itämeritoimikunnan puheenjohtaja 1974–1980, Itämeren suojelukomission puheenjohtaja 1980–1982, Ydinenergialakitoimikunnan puheenjohtaja 1978–1980, Hallintoedustuskomitean puheenjohtaja 1984–1987 ja Suomen Tuomariliiton varapuheenjohtaja ja puheenjohtaja 1980–1982.


title: Raimo Pekkanen

text: Suomen Lakimiesliitto on myöntänyt hänelle K. J. Ståhlberg -mitalin.


title: Alberto Zorrilla

text: Victoriano Alberto Zorrilla (11. helmikuuta 1906 Buenos Aires - 23. huhtikuuta 1986 Miami) oli argentiinalainen uimari ja olympiavoittaja. Vuoden 1928 kesäolympialaisissa Amsterdamissa Zorrilla voitti kultaa 400 metrin vapaauinnissa, ajalla 5.01,6. Hänet valittiin vuonna 1976 "International Swimming Hall of Famen" jäseneksi.


title: Nikkilä (Halikko)

text: Nikkilä on kylä Halikossa. Kylää rajaa pohjoisesta Talola, idästä Häntälä, etelästä Pailinna ja lännestä Lempilänjoki.


title: Nikkilä (Halikko)

text: Nikkilä lienee perustettu 1200-luvulla, ja sen asuinrakennukset ovat edelleen isojaon aikaisilla paikoillaan, ja kylän rakenne on poikkeuksellisen yhtenäinen. Kylä kuului vuoden 1661 perinnönjaon mukaan Vuorentaan kartanoon. Suuressa reduktiossa kylä kuitenkin siirtyi kruunulle. Nikkilässä on ollut ratsutila jo keskiajasta lähtien. Kylässä sijaitsi myös rakuunan torppa, jota ei enää ole.


title: Nikkilä (Halikko)

text: Nykyisin Nikkilässä on muutama omakotitalo ja ratsutila. Mäkien ympäröimää kylän laaksoa viljellään.


title: Tramadoli

text: Tramadoli on synteettinen opioidi, jota käytetään lääkkeenä kohtalaisen ja kohtalaisen vaikean kivun hoitoon. Tramadolin kehitti saksalainen lääkeyhtiö Grünenthal 1970-luvun lopulla lääkenimellä Tramal.


title: Tramadoli

text: Tramadoli on μ-opioidireseptorien agonisti. Tramadolin kipua lievittävään vaikutukseen vaikuttaa myös aineen kyky vapauttaa keskushermostossa serotoniinia ja toiminta noradrenaliinin takaisinoton estäjänä. Opioidireseptori antagonisti naloksoni ei kumoa kaikkia tramadolin kipua lievittäviä vaikutuksia, mikä puhuu sen puolesta että tramadolilla on useita eri vaikutusmekanismeja.


title: Tramadoli

text: Tramadoli on myös NMDA, 5-HT. (α7)5, M ja M -reseptoreiden antagonisti. Näiden ominaisuuksien osuus kivunlievitykseen on epäselvää. NMDA-antagonismi saattaa vaikuttaa tramadolin kykyyn helpottaa hermosärkyä.


title: Tramadoli

text: Tramadolia markkinoidaan (1R,2R)- ja (1S,2S)-enantiomeerien raseemisena seoksena. (1R,2R)-(+)-enantiomeeri on noin neljä kertaa voimakkaampi μ-opioidireseptorin agonisti ja serotoniinin vapauttaja verrattuna (1S,2S)-(–)-enantiomeeriin, kun taas (1S,2S)-(–)-enantiomeeri on vastuussa noradrenaliinin takaisinoton estämisestä. (1R,2R)-(+)-tramadoli on kymmenen kertaa voimakkaampi analgeetti verrattuna toiseen enantiomeeriin. Näillä kahdella enantiomeerillä on synergistisiä vaikutuksia. Tramadoli sitoutuu opioidireseptoreihin 1/6000 morfiiniin verrattuna.


title: Tramadoli

text: Tramadolia käytetään kohtalaisen kivun ja hermosäryn (myös kolmoishermosäryn) hoitoon aikuisilla. Tramadolia käytetään yleensä hydrokloridimuodossa, koska sitä voidaan käyttää sekä oraalisesti että intravenoosisesti (IV) ja intramuskulaarisesti (IM). Oraaliannokset ovat 50–600 mg päivässä ja 400 mg annettuna IV/IM.


title: Tramadoli

text: Tramadolin haittavaikutuksia ovat väsymys, oksentelu, hikoilu ja ummetus. Harvinaisissa tapauksissa saattaa myös esiintyä epileptisiä oireita.


title: Tramadoli

text: Tramadolin voimakkuus on 10–20 % morfiinin voimakkuudesta, mutta se on kuitenkin kodeiinia voimakkaampaa. Tramadolin käyttö on helpompi lopettaa kuin useiden muiden vahvempien opioidien, mutta riippuvuus on mahdollinen erityisesti pitkään lääkettä käytettäessä. Pitkäaikaiskäytön jälkeen fyysiset oireet ovat oksentelu, ripuli, säryt, flunssan kaltainen olotila sekä väsymys. Tramadolin vaikutusmekanismissa on paljon yhteistä sen kaukaisen sukulaisen venlafaksiinin (SNRI, masennus- ja bipolaarihäiriöisen hoitoon käytettävä lääke) kanssa. Tämän vuoksi tramadoli voi aiheuttaa myös henkisiä vieroitusoireita: mieliala laskee ja masennusta sekä ahdistusta esiintyy pitkään lääkkeen lopettamisen jälkeen. Useat opiaattien väärinkäyttäjät ottavat vieroitusoireisiin Tramalia, jos esimerkiksi buprenorfiinia tai muita vastaavia ei ole saatavilla. Monet myös kuvaavat tramadolin vieroitusoireiden olevan voimakkaammpia kuin esim. buprenorfiinin, oksikodonin sekä muiden opiaattipohjaisten kipulääkkeiden. Lyhytaikaisessa käytössä ja lääkkeen asteittaisessa lopettamisessa ei vieroitusoireita useimmiten synny.


title: Tramadoli

text: Vuonna 2013 tramadolia oli löydetty kamerunilaisesta "Nauclea latifolia" -lääkekasvin juurista. Myöhemmissä tutkimuksissa havaittiin, että tramadoli oli päätynyt kasvin juuristoon alueella, jossa karjaa oli lääkitty tramadolilla ja tramadoli oli päätynyt maaperään karjan jätöksistä. Alueilla, joilla karjaa ei lääkitty tramadolilla, sitä ei myöskään esiintynyt kasveissa tai maaperässä.


title: Ylppö

text: Ylppö on suomalainen sukunimi.


title: RL-10

text: RL-10 on 1960-luvulla kehitetty yhdysvaltalainen rakettimoottori, joka ensimmäisenä maailmassa käytti polttoaineenaan nestevetyä ja hapettimena nestehappea.


title: RL-10

text: Sen erästä versiota käytettiin NASAn Apollo-kuuohjelman Saturn I-kantoraketin toisena rakettivaiheena. S-IV:ssä, joka oli Saturnus V-kuuraketin toinen moottorivaihe, oli kuusi rinnakkaista RL-10-rakettimoottoria.


title: RL-10

text: Laajemmassa käytössä olleiden Atlas- ja Titan-kantorakettien ylemmässä vaiheessa käytettiin yhtä tai kahta RL-10 -moottoria. Nykyään käytössä olevan Delta IV-kantoraketin ylin rakettivaihe koostuu yhdestä RL-10-moottorista.RL-10-moottorista on tehty lukuisia uusia versioita. Delta III:n ja Delta IV:n toisessa vaiheessa käytettävä RL-10B-2 on eräs kehitysversio. Siinä on mm. laajennettava suutin ja sähkömekaaninen kardaani rakettimoottorin massan pienentämiseksi ja luotettavuuden lisäämiseksi. RL-10A-4-2 on käytössä olevan Atlas V-kantoraketin ylävaiheen moottori.


title: RL-10

text: RL-10B-2-moottorin spesifikaatio


title: RL-10

text: Orion-3 tietoliikennesatelliitti tuhoutui Delta III-kantoraketin laukaisussa, koska RL-10B-2-moottorin polttokammion juotoksessa oli valmistusvirhe.


title: RL-10

text: Vuonna 2005 NASA päätti käyttää Apollon kaltaista rakennetta ehdotetussa uudessa miehitetyssä Orion-avaruusaluksessa. Se korvaa avaruussukkulat vuoteen 2014 mennessä. Alusta on tarkoitus käyttää NASAn kaavailemassa kuuohjelmassa.


title: RL-10

text: Vuonna 2005 NASA päätti käyttää uuden Altairin Kuuhun laskeutumisvaiheessa rakettiensa ajoaineena nestevetyä ja nestehappea. Alkuperäisen suunnitelman mukaan nousuvaihe käyttäisi nestemäistä metaania ja nestehappea, mutta suunnitelmat muuttuivat nyt myös sen ajoaineeksi tulee nestevety ja nestemäinen happi.


title: RL-10

text: Altair-aluksella on tarkoitus pystyä suorittamaan radan kääntö matalalta Kuun ekvaattorin kiertoradalta sen napojen yli lentävälle kiertoradalle. NASA on päättänyt käyttää RL-10-moottoria aluksen avaruudessa työntövoimaa tuottavana päämoottorina.


title: RL-10

text: Aluksen Kuuhun laskeutumisvaiheessa on tarkoitus olla käyttää neljää RL-10-moottoria ja Kuusta nousussa yhtä moottoria. Koska Altair-aluksen tulee pystyä leijumaan Kuun pinnan yllä ja laskeutua tasaisesti tulee RL-10-moottoreiden pystyä toimimaan vain 10 prosentin työntövoimalla. Vuonna 2008 Delta III- ja Delta IV -kantoraketeissa käytetyt RL-10B-2 -moottorit toimivat pienimmillään 20 prosentin teholla. RL-10:n kaltaisten jo koeteltujen laitteiden käyttämisellä NASA pyrkii pitämään uuden kuuohjelmansa kulut ja kustannusylitykset siedettäviä.


title: RL-10

text: "Common Extensible Cryogenic Engine" (CECE) on moottoritestialusta, jolla kehitetään RL-10-moottoreita, joita voidaan kuristaa riittävästi.


title: RL-10

text: McDonnell Douglas DC-X-avaruuslentokoneen ("Delta Clipper") prototyypissä käytettiin neljää muokattua RL-10A-5 -rakettimoottoria, joista jokaista pystyi kuristamaan. DC-X teki leijuntakokeita 1990-luvulla osana epäonnistunutta pyrkimystä tehdä laukaisin, joka pystyy lentämään useita kertoja ja jossa ei ole kertakäyttöisiä rakettimoottorivaiheita.


title: Hydrokodoni

text: Hydrokodoni on puolisynteettinen opioidi, jota valmistetaan kodeiinista ja tebaiinista. Hydrokodonia on saatavilla tabletteina, kapseleina ja nestemuodossa.


title: Hydrokodoni

text: Hydrokodoni syntetisoitiin ensimmäisen kerran Saksassa vuonna 1920.


title: Hydrokodoni

text: Hydrokodonia ei myydä Suomessa, mutta sitä on esimerkiksi Yhdysvalloissa myynnissä olevassa Vicodin-särkylääkkeessä 2,5–10 mg. Hydrokodonia kuitenkin muodostuu kehossa kodeiinin metaboloituessa maksassa muiksi opiaateiksi, mukaan lukien hydrokodoniksi. Suomessa hydrokodoni on luokiteltu laittomaksi huumausaineeksi.


title: BMW P86

text: BMW P86 on saksalaisen Heinz Paschenin suunnittelema Formula 1 -moottori, jota BMW Sauber käytti malleissa F1.06, F1.07, F1.08 ja käyttää edelleen mallissa F1.09. F1.06:n asennetun moottorin virallinen nimi oli P86/6, F1.07:n P86/7, F1.08:n P86/8 ja F1.09:n P86/9. Moottorilla on saavutettu yksi voitto, seitsemäntoista palkintosijaa, yksi paalupaikka ja kaksi kilpailun nopeinta kierrosta. Heti ensimmäisenä käyttövuotenaan moottorilla saavutettiin kaksi palkintosijaa. Seuraavana vuotena moottorilla yllettiin niin ikään kahteen palkintosijaan. Kaksi viimeisintä palkintosijaa on saavutettu vuonna 2009. Lisäksi moottorilla on ylletty yhteen kilpailun nopeimpaan kierrokseen Malesian GP:ssä kaudella 2008 ja paalupaikkaan Bahrainin GP:ssä samalla kaudella. Ensimmäinen voitto saavutettiin Kanadan GP:ssä kaudella 2008.


title: BMW P86

text: Lihavointi tarkoittaa paalupaikkaa, "kursivointi" kilpailun nopeinta kierrosta. Asteriski (*) tarkoittaa kauden olevan kesken ja sijoituksen olevan tämänhetkinen.


title: BMW P86

text: Palkintosijat


title: BMW P86

text: Paalupaikat


title: BMW P86

text: Nopeimmat kierrokset


title: Seal Beach

text: Seal Beach on 24 157 asukkaan kaupunki Orangen piirikunnassa Kaliforniassa.


title: Uraanikaivos

text: Uraanikaivos on alue, jossa kallioperästä louhitaan uraanipitoisia mineraaleja niiden hyödyntämistä varten, pääasiassa ydinpolttoaineen ja viime kädessä ydinenergian tuotannossa. Historiallisesti uraanin kysyntään vaikutti merkittävästi myös ydinaseiden valmistus. Nykyisin maailman ydinasearsenaalien kokonaismäärä on kuitenkin ydinaseriisunnan seurauksena pienenevä, joten ne eivät enää synnytä uraanin nettokysyntää. Puretut ydinaseet toimivat nykyisin myös ydinpolttoaineen lähteenä.


title: Uraanikaivos

text: Uraanikaivostoiminta on varsin uutta, sillä ensimmäinen varsinainen uraanikaivos aloitti toimintansa vuonna 1843. Toisen maailmansodan jälkeen toiminta on laajentunut nopeasti. Nykyisin suurimmat tuottajamaat ovat Kanada ja Australia, jotka yhdessä tuottavat suurimman osan maailman uraanista.


title: Uraanikaivos

text: Uraanikaivokset voivat olla niin tunnelikaivoksia kuin avolouhoksiakin. Nykyään käytetään myös "paikallaan liuottamista" eli ISL-menetelmää, jossa perinteinen kaivostoiminta voidaan välttää kokonaan. Suurin osa maailman uraanikaivoksista on kokonaan maanalaisia kaivoksia. Uraani on myös varsin tavallinen sivutuote monissa metalli- ja fosfaattikaivoksissa.


title: Uraanikaivos

text: Ympäristönsuojelu uraanikaivoksissa muistuttaa paljolti muita metallikaivoksia, sillä käytetyt kaivumenetelmät ja niistä seuraavat ympäristövaikutukset ovat pääosin samoja. Uraanikaivoksissa käsitellään kuitenkin kivilajeja, jotka sisältävät monesti keskimääräistä enemmän radioaktiivisia aineita, joten toiminnassa täytyy huolehtia säteilyturvallisuudesta sekä työsuojelun että ympäristönsuojelun osalta.


title: Uraanikaivos

text: Uraani alkuaineena tuli tunnetuksi vasta 1700-luvulla, mutta eräät uraania sisältävät mineraalit tunnettiin jo aiemmin. Niitä on käytetty kauan väriaineina lasin valmistuksessa. Vanhin uraanipitoisella väriaineella värjätty lasiesine on löydetty Italiasta Napolin läheltä, ja sen arvioidaan olevan peräisin noin vuodelta 79. Uraaniyhdisteiden käyttö esiteollisella ajalla on kuitenkin ollut varsin vähäistä, eikä uraaniin erikoistuneita kaivoksia ollut ennen 1800-lukua.


title: Uraanikaivos

text: Ensimmäinen varsinainen uraanikaivos toimi Jáchymovin, saksalaiselta nimeltään Joachimsthal, kaupungissa Böömin ja Saksin rajaseudulla, nykyisessä Tšekin tasavallassa. Jáchymov on vanha kaivoskaupunki, jossa on toiminut hopeakaivos jo 1500-luvulla. Seudun malmit olivat niin rikkaita, että siitä tuli Euroopan suurin kaivosalue. Jáchymov kasvoi Böömin toiseksi suurimmaksi kaupungiksi muutaman vuosikymmenen kuluessa jääden jälkeen vain Prahasta.


title: Uraanikaivos

text: Yksi Jáchymovin alueen geologisista erikoisuuksista oli pikivälke, joka on nimensä mukaisesti mustaa ja kimaltelevaa. Pikivälkkeen ensimmäisen perusteellisen kemiallisen analyysin suoritti saksalainen itseoppinut apteekkari Martin Klaproth vuonna 1789. Pikivälkkeen tiedettiin sisältävän rautaa, sinkkiä ja wolframia, mutta Klaproth löysi myös uuden, aiemmin tuntemattoman metallin. Hän harkitsi sille nimeä klaprothium, mutta päätyi ehdottamaan "väliaikaista" nimeä uraani vasta löydetyn Uranus-planeetan mukaan.


title: Uraanikaivos

text: Uraania mainitaan kaivetun tarkoituksella ensimmäistä kertaa Jáchymovin metallikaivoksissa 1843. Kuten usein nykyisinkin, historian ensimmäisessä uraanikaivoksessa uraani oli siis muiden kaivannaisten sivutuote. Myös muita pikivälke-esiintymiä oli löydetty eri puolilta maailmaa siihen mennessä, mutta yksikään niistä ei ollut yhtä rikas kuin Böömissä. Uraanin pääasiallinen käyttötarkoitus oli väriaineena lasi- ja posliinituotteissa.


title: Uraanikaivos

text: Vuonna 1896 Henri Becquerel havaitsi ensi kertaa radioaktiivisuuden nimenomaan uraanissa ja vuonna 1898 Marie Curie eristi Jáchymovin pikivälkkeestä uraanin hajoamistuotteen, selvästi sitä radioaktiivisemman radiumin. Samalla radioaktiivisuuteen liittyvä innostus valtasi Euroopan, ja kun radioaktiivisuuden vaarallisuudesta ei ollut tietoa, uraanimalmialueille perustettiin terveyskylpylöitä, niin myös Jáchymoviin.


title: Uraanikaivos

text: Radioaktiivisuutensa vuoksi radiumista tuli varsin kysytty alkuaine, jota käytettiin mm. tutkimuksessa, itsevalaisevissa pinnoissa ja maaleissa sekä jopa erilaisissa terveydenhoitotuotteissa. Viimeisimmässä käyttötarkoituksessa se usein oli hyödytöntä tai pahimmillaan vaarallista, mutta radioaktiivisuuden käyttöä kulutustavaroissa ei vielä säädelty lailla.


title: Uraanikaivos

text: Uraanimalmeja alettiin kaivaa ympäri maailman radiumin eristämiseksi siitä. Aluksi Itävalta-Unkari toivoi saavansa monopolin Jáchymovin esiintymillä, mutta pian Englannissa, Portugalissa ja Amerikassa oli omaa tuotantoa. 1915 uraania löydettiin Belgian Kongosta, ja pian Belgiassa oli merkittävää radiumteollisuutta. 30-luvulla markkinoille tulivat Kanadan uraaniesiintymät, jotka edelleen tuottavat huomattavan osan maailman uraanista.


title: Uraanikaivos

text: Toisen maailmansodan aikana Yhdysvallat alkoi hankkia suuria määriä uraania atomipommin rakentamiseen tähtäävän Manhattan-projektin tarpeisiin. Belgian Kongon, Kanadan ja Yhdysvaltain omat uraaniesiintymät olivat merkittävässä asemassa sodan aikaisessa uraanituotannossa. Toisen maailmansodan jälkeen uraanintuotanto kasvoi kilpavarustelun myötä ja merkittävää kaivostoimintaa syntyi Neuvostoliittoon, Saksaan ja Australiaan.


title: Uraanikaivos

text: Uraanin kehittyminen kansainvälisesti kaupattavaksi raaka-aineeksi sijoittuu 70- ja 80-luvuille, kun ydinenergian kasvava rauhanomainen käyttö alkoi kuluttaa sotavoimia enemmän uraania. Toisaalta ydinaseriisunnassa saavutetut edistysaskeleet pienensivät osaltaan sotilaallista kysyntää. Suuret määrät asekäyttöä varten varastoitua uraania alkoi tulvia markkinoille. Nykyisin maapallon ydinaseinventaarin kokonaismäärä on supistuva, joten asekäyttö ei enää synnytä uraanin nettokysyntää lainkaan.


title: Uraanikaivos

text: 80-luvulle tultaessa ydinvoimakeskustelu voimistui, ja ydinvoimatuotannon puolesta ja vastaan argumentoitiin voimakkaasti. Toiset korostivat ydinvoimassa ilmenneen ongelmia kuten ydinonnettomuuksia, toiset taas ydinvoiman ongelmien vähäisyyttä muihin energianlähteisiin verrattuna. Monessa maassa ydinvoima joutui poliittiseen vastatuuleen, eikä ydinvoimaloiden määrä kasvanut enää ennakoidulla nopeudella. Kun sotilaallinen kysyntä hiipui, siviilikysynnän kasvu hidastui ja markkinoilla oli saatavissa runsaasti uraania vanhoista varastoista, uraanin hinta laski historiallisen alhaiselle tasolle yli kahdeksi vuosikymmeneksi. Tänä aikana uusien uraanikaivosten perustaminen sekä uraanin etsintä jäivät selvästi vähemmälle.


title: Uraanikaivos

text: Pelkästään Kiinassa on vuoden 2004 jälkeen suunniteltu otettavaksi käyttöön yhden ydinvoimalaitoksen verran uutta sähköntuotantoa vuosittain. Samalla kylmän sodan aikana kertyneet uraanivarastot ovat alkaneet ehtyä. Seurauksena kiinnostus uraanin etsintään ja uusien uraanikaivosten perustamiseen on kasvanut huomattavasti viime vuosina.


title: Uraanikaivos

text: Uraanin etsintä muistuttaa pääosin menetelmällisesti muiden malmien etsintää, joskin uraanimalmien tavallisesti hieman korkeampi radioaktiivisuus sallii eräiden säteilymittauksille perustuvien menetelmien käytön. Toisaalta nämä menetelmät ovat tavallisia myös muiden keskimääräistä radioaktiivisempien malmien, esimerkiksi monien kultamalmien etsinnässä.


title: Uraanikaivos

text: Malminetsinnän perustana toimii uraanin geologia, jonka perusteella sen tiedetään muodostavan esiintymiä suuremmalla todennäköisyydellä eräissä kivilajeissa ja tietynlaisten olosuhteiden vallitessa. Uraaniesiintymille otollisia ympäristöjä ovat mm. vanhat magmakivet kuten vanhat graniitit, hiekkakivet joihin pohjaveden kemialliset muutokset ovat saattaneet rikastaa uraania, eräät savikivet ja fosfaattikivet sekä inkonformiteettialueet ja alluviumit.


title: Uraanikaivos

text: Fysikaalisten mittalaitteiden avulla on mahdollista selvittää kallioperän ominaisuuksia paksunkin maannoksen alta. Pääasiassa käytetään viittä menetelmää:Näitä kaikkia sovelletaan nykyisin pääosin lentomittauksina, lukuun ottamatta gravimetrisiä menetelmiä. Yksityiskohtaisemmat mittaukset on tehtävä maanpinnalla. Kenttätutkimuksissa tyypillisiä uraanin etsinnän työkaluja ovat näytteenottovälineet ja radioaktiivisuuden mittauslaitteet kuten skintillometri ja geigermittari. Näytteiden avulla maastosta voidaan muodostaa karttoja, joista alkuaineiden pitoisuuksien avulla on etsittävissä suunnat joissa uraanin pitoisuudet ovat kasvavia.


title: Uraanikaivos

text: Lupaavilla paikoilla tehdään kairauksia mineraalinäytteiden saamiseksi syvältä kallioperästä. Jos on syytä epäillä huomattavaa uraaniesiintymää, saatetaan edetä koelouhintaan asti alueen kaivospotentiaalin selvittämiseksi. Kaikkiaan aikaa tarpeeksi rikkaan esiintymän löytämisestä kaivostoiminnan alkuun kuluu tavallisesti noin 20 vuotta.


title: Uraanikaivos

text: Uraanikaivostoiminta ei eroa paljon muusta kaivostoiminnasta. Kuten kaikkien malmien tapauksessa, lähellä pintaa sijaitsevat uraaniesiintymät hyödynnetään yleensä avolouhosten avulla, kun taas syvemmällä sijaitseviin malmeihin päästään käsiksi tunnelikaivoksissa. Huomattavia avolouhoksia ovat Ranger Australiassa, Rossing Namibiassa ja Saskatchewanin alueen uraanikaivosten pääosa. Maailman suurin tunnettu uraaniesiintymä Olympic Damissa Australiassa on tunnelikaivos, samoin kuin maailman eniten tuottava uraanikaivos Mac Arthur River Kanadassa. Kymmenen suurinta uraanikaivosta tuottaa kolme neljännestä maailman uraanista. Suurimat tuottajamaat ovat Kanada ja Australia.


title: Uraanikaivos

text: Uraani esiintyy monesti yhdessä muiden metallien kanssa. Monet uraanikaivokset tuottavat myös muita metalleja sivutuotteenaan, ja uraani on myös tavallinen sivutuote etenkin fosfaatti- ja metallikaivoksissa. Maailman kymmenestä suurimmasta uraanikaivoksesta Olympic Dam tuottaa päätuotteenaan kuparia, Witwatersrand kultaa.


title: Uraanikaivos

text: Uraanin kemialliset ominaisuudet sallivat myös "paikallaan liuottamisen" eli "in-situ leachingin" (ISL) käyttämisen kaivostoiminnassa. Tällä hetkellä noin 54 % maailman uraanista tuotetaan tunnelikaivoksissa. Noin 30 % saadaan avolouhoksista ja 16 % ISL-menetelmällä.


title: Uraanikaivos

text: Uraanikaivosten kaivumenetelmät, ISL-kaivoksia lukuun ottamatta, ovat samanlaisia kuin muissakin kaivoksissa. Tunnelikaivoksissa tunnelit rakennetaan "poraa ja räjäytä" -menetelmällä. Tavoitteena on mahdollisimman pieni kaivosjätteen määrä, joten kallion geologista analyysiä käytetään pitkin tunneloimista apuna tunneleiden ohjaamiseksi kohti rikkaimpia malmeja. Uusia kaivumenetelmiä ovat vesisuihkukaivu yhdistettynä jäädyttämiseen sekä ISL-menetelmän yhdistäminen perinteisiin tunnelikaivoksiin.


title: Uraanikaivos

text: Avolouhoksissa kalliota jyrsitään työkoneilla ja kivimurska kuljetetaan kuorma-autoilla pois. Malmi prosessoidaan ja rikastetaan, sivukivi säilötään väliaikaisesti käytettäväksi kaivoskuopan udelleen täyttämisessä kun malmi on poistettu. Avolouhoksen reunat tehdään porrastetuiksi tasanteiksi, jotta työkoneet pääsevät käsiksi kuopan reunoihin ja autot voivat kulkea luiskia pitkin louhoksen pohjalle asti. Joissain tapauksissa, varsinkin suonimaisissa esiintymissä, louhoksen seinämistä voidaan tehdä pistotunneleita malmin noutamiseksi.


title: Uraanikaivos

text: 60-luvulla sekä Neuvostoliitossa että Yhdysvalloissa kehitetty ISL-menetelmä perustuu uraanin liuottamiseen kemiallisesti suoraan kalliosta. Heikosti happamalla tai emäksisellä liuoksella, joka johdetaan huokoisen kallion läpi, saadaan uraani eroteltua suoraan mineraaleista. Alipaineella varmistetaan, että irtain liuos saadaan kalliosta hyötykäyttöön. ISL-menetelmällä vältetään perinteisen kaivostoiminnan vaikeudet ja yksinkertaistetaan malmin rikastamista. ISL onkin nopeasti yleistymässä maailman uraanikaivoksissa ja sen avulla uraania voidaan hyödyntää esiintymistä jotka aikaisemmin olisivat olleet epätaloudellisia. Tämän vuoksi myös taloudellisesti käytettävissä olevien uraanivarojen määrä on kasvussa. ISL sopii myös eräissä muissa, muun muassa kulta- ja kuparikaivoksissa käytettäväksi. Varhaisin tunnettu esimerkki paikallaan liuottamisesta on nimenomaan kuparin tuotannosta, jo vuodelta 907 Kiinasta.


title: Uraanikaivos

text: Tavanomaisissa kaivoksissa uraanimalmi murskataan. Murskasta varsinainen uraani erotellaan liuottamalla ja saostamalla se kemiallisesti niin kutsutuksi "Yellowcakeksi" (engl. keltainen kakku), joka on koostumukseltaan uraanioksideja (pääasiassa UO ja UO). ISL-menetelmä luonnollisesti välttää murskaamisvaiheen. Yellowcake toimitetaan ydinpolttoainekiertoon väkevöintilaitokselle, jossa uraanin fissiilin isotopiin osuutta lisätään ydinpolttoaineelle riittävään määrään.


title: Uraanikaivos

text: Rikastuksessa yli jäävästä lietteestä sakeutetaan jauhettu kiviaines altaissa. Saadut rikastushiekat kootaan kaivosalueelle tehtyihin altaisiin. Lisäaineiden avulla jäte työstetään liukenemattomaksi ja vettä läpäisemättömäksi. Läjitysalueen täytyttyä sen peitetään maa-aineksella.


title: Uraanikaivos

text: Suhteellisen köyhätkin uraaniesiintymät saattavat olla kannattavia monimetalliesiintyminä. Uraani on varsin tyypillinen sivutuote esimerkiksi kultakaivostoiminnassa. Kulta ja uraani hakeutuvat raskaina metalleina moniin samantyyppisiin mineraaleihin. Uraania myös käytetään hyväksi kullan etsinnässä sillä se on helpompi havaittava radioaktiivisuutensa johdosta. Hyvä esimerkki on Witwatersrandin kaivos Etelä-Afrikassa. Ensimmäisen 60 toimintavuotensa aikana kaivos tuotti lähinnä kultaa, mutta uraanin hinnan noustessa 50-luvulla sen vähäarvoisesta sivutuotteesta, uraanista, tulikin yllättäen haluttu kaivannainen. Myös maailman suurin tunnettu uraaniesiintymä Olympic Damissa Australiassa tuottaa pääasiassa kuparia (75 % tuloista), uraanin (20 %), kullan ja hopean (yhdessä 5 %) ollessa sivutuotteita. Suomessa selvitetään mahdollisuutta aloittaa uraanin talteenotto Talvivaaran nikkelikaivoksessa. Ilman talteenottoa uraani jää kaivosjätteisiin.


title: Uraanikaivos

text: Fosfaattiesiintymät sisältävät usein huomattavia määriä uraania niiden geologisen historian vuoksi. Fosfaateilla on kysyntää pääasiassa lannoitteina, ja tähän asti niiden uraanisisältö on pääosin jäänyt hyödyntämättä. Uraanin hinnan noustessa sen erottaminen saattaa kuitenkin tulla kannattavaksi, mikä huomattavasti kasvattaisi taloudellisia uraaniesiintymiä entisestään. Esimerkiksi Yhdysvallat pystyisi nykyisellä fosfaattituotannollaan kattamaan koko ydinpolttoainetarpeensa jos erotteluun ryhdyttäisiin.


title: Uraanikaivos

text: Työturvallisuudesta uraanikaivoksissa huolehditaan suurelta osin samalla tavalla kuin muissakin kaivoksissa. Nykyaikaisessa uraanikaivoksessa pääosa ammatillisista riskeistä on samankaltaisia muiden kaivosten kanssa ja liittyvät tavanomaisiin työtapaturmiin. Kaikkien kaivosten, uraanikaivokset mukaan lukien, työturvallisuus on menneinä vuosikymmeninä parantunut huomattavasti, eivätkä ne enää ole tavallista vaarallisempia työpaikkoja. Kaivosteollisuus yleisesti ottaen on erityisen työturvallisuuteen kohdistuneen panostuksen ansiosta noussut yhdestä vaarallisimmista tuotannon aloista suhteellisen turvalliseksi alaksi työskennellä. Työskentelystä kaivoksissa kerrotaan yleisellä tasolla artikkelissa kaivos. Tässä artikelissa keskitytään uraanikaivostoimintaan ominaisesti liittyvään säteilyturvallisuuteen.


title: Uraanikaivos

text: Uraanikaivoksissa työskentelevien säteilyturvallisuuteen pätevät samat periaatteet kuin muihinkin ammatteihin, joissa ionisoivan säteilyn kanssa ollaan tekemisissä. Näitä ovat "oikeutusperiaate", "optimointiperiaate" ja "yksilönsuojaperiaate". Alan kansainvälisistä suosituksista vastaa Kansainvälinen säteilysuojelukomissio ICRP (International Commission on Radiological Protection) ja Suomessa nämä periaatteet on kirjattu Säteilylakiin, jonka 2§ määrää säteilyn käytöstä seuraava:


title: Uraanikaivos

text: "Säteilyn käytön ja muun säteilyaltistusta aiheuttavan toiminnan tulee, ollakseen hyväksyttävää, täyttää seuraavat vaatimukset:"Uraani itsessään on vain lievästi radioaktiivista ja sitä voi huoletta käsitellä ilman säteilysuojelutoimia. Erittäin rikkaissa malmeissa voi esiintyä suuria määriä radiumia, jolloin suoralla säteilylläkin voi olla merkitystä. Tällöin normaalein säteilysuojelutoimin huolehditaan työturvallisuudesta. Näin rikkaat malmit ovat kuitenkin hyvin harvinaisia. Yleensä merkityksellisin tekijä työntekijöiden säteilyturvallisuuden kannalta on kaivoksen ilma ja etenkin siinä esiintyvä radon.


title: Uraanikaivos

text:
Koska uraanikaivoksissa pääosan työntekijöiden säteilyannoksesta aiheuttaa radon, kiinnitetään myös säteilyturvallisuustoimenpiteiden päähuomio siihen. Radonia on monista kivilajeista ilmaan luonnostaan tihkuva radioaktiivinen kaasumainen alkuaine. Uraanikaivoksissa radonia esiintyy usein, sillä se on uraanin hajoamissarjan tuote. Radonin poistamisesta ilmanvaihdolla täytyy huolehtia paikoissa, joihin sitä voi kertyä haitallisia määriä seisovaan ilmaan. Nykyaikaisessa uraanikaivoksessa radon ei kuitenkaan ole terveyshaitta koska riittävä ilmanvaihto on teknisesti varsin helppoa järjestää. Radon aiheuttaakin nykyisin huomattavasti suuremmat kollektiiviset säteilyannokset hiilikaivoksissa ja radon-ongelmaisissa maanpäälisissä rakennuksissa sijaitsevilla työpaikoilla kuin uraanikaivoksissa.
Historiallisesti alan työturvallisuudessa on ollut ongelmia juuri riittävän ilmanvaihdon järjestämisessä, joka on johtanut monin paikoin eräiden syöpätyyppien yleistymiseen kaivosmiesten keskuudessa. Esimerkiksi Lounais-Yhdysvaltojen alueella toimineissa uraanikaivoksissa 60- ja 70-luvuilla työskennelleillä navajo-intiaaneilla on todettu lisääntynyt riski sairastua keuhkosyöpään.


title: Uraanikaivos

text: Kehitysmaissa esiintyy edelleen monia ongelmia työturvallisuudessa kaikilla aloilla, mikä koskee myös uraanikaivoksia. Esimerkiksi Arevan omistamien tytäryhtiöiden uraanikaivoksilla Nigeriassa on joidenkin raporttien mukaan ollut karkeita työturvallisuuden puutteita. Työntekijöille ei esimerkiksi ole kerrottu tarpeeksi työhön liittyvistä riskitekijöistä.


title: Uraanikaivos

text: Nykyisin länsimaissa uraanikaivokset ovat suuren yleisen mielenkiinnon ja tiukan valvonnan kohteena, mistä syystä niissä vallitsee tavallisesti verrattaen korkea työturvallisuus. Australiassa kaikki uraanikaivokset noudattavat työturvallisuusohjesääntöä "Code of Practice on Radiation Protection in the Mining and Milling of Radioactive Ores", jonka määräykset noudattavat ICRP:n suosituksia. Kanadassa työturvallisuusmääräyksistä huolehtii Ydinturvallisuuskomissio (Nuclear Safety Commission), lisäksi tulevat Saskatchewanin provinssin paikallissäädökset, jotka joiltain osin tiukentavat työturvallisuusmääräyksiä.


title: Uraanikaivos

text: Uraanikaivokset ovat saaneet myös tunnustusta kaivosalan turvallisimpina työpaikkoina ja työturvallisuuden edelläkävijöinä. Australiassa Rangerin uraanikaivos oli ensimmäinen kaivos maassa joka saavutti National Safety Council of Australian viiden tähden turvallisuusluokituksen, joka tarkoittaa turvallisimpaan viiteen prosenttiin kaivoksista sijoittumista. Kanadassa Arevan uraanikaivokset ovat olleet maan turvallisimpien kaivosten joukossa ja saaneet siitä neljä kansallista ja kaksi alueellista palkintoa. Kanadan toisen merkittävän uraanintuottajan Camecon kaivokset ovat myös saaneet korkeasta turvallisuudestaan Kanadan kaivosyhdistyksen sekä työturvallisuusseuran palkinnot.


title: Uraanikaivos

text: Pääosa maailman uraanikaivoksista on nykyisin korkeatasoisen työturvallisuuden piirissä. Maailman suurimmat uraanintuottajat ovat Kanada ja Australia Muita yli 1000 tonnia uraania vuodessa tuottavia maita on Kazakstan, Niger, Venäjä, Namibia, Uzbekistan ja Yhdysvallat. Yhdessä ne tuottavat yli 90 % maailman uraanista. Näistä Yhdysvalloissa on voimassa Kanadaa ja Australiaa vastaavat työturvallisuusmääräykset. Kazakstanin ja Uzbekistanin tuotanto tapahtuu ISL-menetelmällä, jossa vältetään useimmat kaivostyön riskit kokonaan, sillä varsinaista kaivamista ei juurikaan tarvita. Namibiassa uraanikaivostoiminnasta vastaavan Rössing-yhtiön sisäisen seurannan mukaan työturvallisuus on parantunut viime vuosina huomattavasti. Verrattuna 80-lukuun työtapaturmien määrä on vähentynyt miltei joka vuosi. Nykyisin niiden määrä on vakiintunut noin 80 % aiempaa alhaisemmalle tasolle. Jäljelle jäävien Nigerin ja Venäjän alueelta tietoja on vaikea saada, mutta on syytä epäillä, etteivät menettelyt kaikilta osin vastaa länsimaista työsuojelun tasoa.


title: Uraanikaivos

text: Huolimatta viime vuosikymmeninä huomattavasti parantuneesta työturvallisuudesta uraanikaivokset ovat edelleen ydinpolttoainekierron eniten tapaturmia aiheuttava osa. IAEA on arvioinut, että gigawattivuotta kohden koko ydinpolttoainekierrossa aiheutuu 0,07-0,50 kuolemaan johtavaa työtapaturmaa ja lisäksi 0,07-0,37 työperäisen sairauden aiheuttamaa kuolemantapausta. Näistä suurin osa aiheutuu nimenomaan uraanikaivostoiminnasta. Hiilellä tuotetulle energialle vastaavat luvut ovat 0,16-3,20 ja 0,02-1,10, jälleen pääosin hiilikaivosten aiheuttamina. Kokonaisuutena tarkasteltuna ydinenergian tuotanto aiheuttaa suhteessa tuotettuun energiaan vähemmän kuolemaan johtavia työtapaturmia kuin hiili, öljy, kaasu tai uusiutuvat energianlähteet, lukuun ottamatta aurinko- ja tuulivoimaa jotka aiheuttavat yhtä paljon.


title: Uraanikaivos

text:
Uraanikaivosten ympäristövaikutukset ja ympäristöstä huolehtimiseen käytetyt keinot ovat pääasiassa samoja kuin muissakin kaivoksissa. Niiden kaivosten osalta, joissa uraani on sivutuotteena, vaikutukset ja keinot ovat luonnollisesti täsmälleen samoja. Merkittäviä kaivostoiminnassa huolehdittavia seikkoja ovat:
Nämä kaikille kaivoksille tavalliset piirteet muodostavat myös uraanikaivosten ympäristövaikutusten pääosan. Tässä artikkelissa kuitenkin keskitytään nimenomaan uraanikaivoksille tyypillisiin ympäristövaikutuksiin ja ympäristönsuojeluun. Kaivostoiminnan ympäristövaikutuksista yleisesti kerrotaan tarkemmin artikkelissa kaivos.


title: Uraanikaivos

text: Uraanikaivoksia koskevat kaikki kaivostoiminnan turvallisuutta ja ympäristönsuojelua koskevat säädökset. Uraanikaivokset ovat kuitenkin yleisön erityisen kiinnostuksen kohteena, mistä syystä niiden sääntely ja valvonta ovat yleensä muita kaivoksia korkeammalla tasolla. Uraanikaivoksia koskevat kaivos- ja ympäristölakien lisäksi ydinenergiaa ja ydinaineita koskevat lait, määräykset ja suositukset, jotka asettavat niille erityisiä lisävaatimuksia. Täsmälleen samanlaisessa ympäristössä samanlaisia kivilajeja käsittelevät kaivokset pääsevät selvästi vähemmällä valvonnalla ja julkisella huomiolla jos lopputuote sattuu olemaan jotain muuta kuin uraania. Tällaisia kaivoksia ovat monesti esimerkiksi fosfaatti- kulta- ja kuparikaivokset.


title: Uraanikaivos

text: Uraanin pääasialliselle käyttötarkoitukselle ydinpolttoaineena on ominaista, että hyvin pienet määrät polttoainetta riittävät tuottamaan hyvin suuria määriä energiaa. 1000 MW ydinvoimalaitos kuluttaa noin 25 tonnia ydinpolttoainetta vuodessa, siis yhden rekkakuormallisen. Polttoaineen valmistamiseksi tarvitaan 125 tonnia luonnonuraania, jollei ydinpolttoainetta kierrätetä. Vertailun vuoksi jos sama energiamäärä tuotettaisiin hiilellä, pitäisi kaivaa neljä miljoonaa tonnia kivihiiltä. Uraanin tuotannon ympäristövaikutuksia siis rajoittaa osaltaan myös yksinkertaisesti tarvittavan kaivostoiminnan vähäinen määrä.


title: Uraanikaivos

text:
Kuten työturvallisuudenkin laita oli, vaihtelevat kaivosten ympäristönsuojelukäytännöt maasta toiseen. Menneinä vuosikymmeninä, ja maissa joissa ympäristönsuojelun taso ei vastaa nykyaikaisia vaatimuksia, on uraanikaivosjätteistä huolehtiminen ollut joskus heikkoa ja näistä tapauksista liikkuu runsaasti kertomuksia: milloin on tuuli levittänyt radioaktiivisia aineita ympäristöön, milloin on pohjavesi saastunut niiden takia. Joskus jäteaineita on käytetty rakennusmateriaaleina. Monet kertomukset pitänevät paikkansa, joskin säteilyvaikutuksia
usein liioitellaan.


title: Uraanikaivos

text: Nykyisin suurin osa uraanista tuotetaan kuitenkin maissa joissa ympäristön suojelua on kehitetty määrätietoisesti korkealle tasolle. Samat maat, joissa työturvallisuussäädökset ja niiden valvonta ovat korkeatasoisia ovat tyypillisesti myös asettaneet korkean tason ympäristösäädöksiin ja -valvontaan. NEA:n ja IAEA:n tekemä selvitys osoittaa että nykyaikaisen ympäristölupakäytännön piirissä olevat kaivokset OECD-maissa tuottavat uraanin vähäisin terveys- ja ympäristövaikutuksin. Selvitys kuitenkin toteaa historiallisesti esiintyneen heikompiakin käytäntöjä ja arvioi huomattavien parannusten edelleen olevan tarpeen eräissä uraania tuottavissa maissa.


title: Uraanikaivos

text: Nykyaikaisen uraanikaivoksen valmistelu alkaa esityöllä ympäristövaikutusten arviointi -raporttia (YVA) varten. YVA on välttämätön edellytys luvan saamiseksi uraanikaivokselle kaikissa OECD-maissa ja ne ovat yleistymässä muuallakin. Ympäristöviranomainen läpikäy ja tarkastaa YVA:n ennen luvan myöntämistä tai epäämistä. Joissain maissa laki edellyttää lisäksi poliittista päätöstä kaivoksen sallimiseksi. Suomessa luvasta päättää Valtioneuvosto ja kaivoksen lupaehtojen täyttämistä valvoo Säteilyturvakeskus. Monet maat, Suomi mukaan lukien, ovat ottaneet käytännöksi myös paikallisen väestön kuulemisen ennen luvasta päättämistä. Eräissä muissa maissa, kuten Australiassa, alkuperäisväestöön kuuluvilla maanomistajilla on valta kieltää omistamiltaan mailta malminetsintä.


title: Uraanikaivos

text: YVA:ssa kaivospaikkaa arvioidaan lukuisilla eri tavoilla. Ensiksi käydään läpi alueella mahdollisesti aiemmin tehdyt tutkimukset. Alueen ekologiaan, historiaan, ilmastoon ja muihin ominaispiirteisiin erikoistuneita henkilöitä kuullaan. Myös kaivospaikan luonnonvarat arvioidaan jotta metsien, maa-aineksen tai mahdollisesti muiden malmien hyödyntäminen voidaan järjestää myös kaivoksen perustamisen jälkeen.


title: Uraanikaivos

text: Ympäristön kasvit ja eläimistö kartoitetaan perusteellisesti. Erityisesti selvitetään uhanalaisten lajien esiintyminen. Kaivoksen suunnittelu tehdään tavalla, jolla voidaan varmistaa ekosysteemin säilyminen elinvoimaisena ja taata edellytykset uhanalaisten lajien olemassaololle alueella.


title: Uraanikaivos

text: Ilmasto ja sää kaivospaikalla selvitetään vuoden tai vuosia kestävän seurannan aikana. Kun ilmaston toiminta alueella tunnetaan, voidaan esimerkiksi sivukivi sijoittaa alueelle, jossa sen suojaaminen pöllyämiseltä on helpointa. Myös ilmanlaatu tutkitaan, jotta kaivoksen toiminnan aikana ilmassa mahdollisesti havaittavat epäpuhtaudet voidaan erottaa alueella jo aiemmin esiintyneistä.


title: Uraanikaivos

text: Alueella tehdään arkeologinen ja paleontologinen kartoitus. Niiden tarkoituksena on löytää mahdolliset muinaislöydöt, jotka saattaisivat häiriintyä kaivostoiminnasta. Mahdollisen löydön sattuessa ne pitäisi tutkia ja kuljettaa pois ennen kuin kaivostoiminta voidaan alkaa.


title: Uraanikaivos

text: Kaikkiaan mahdollisen kaivospaikan tutkimiseen käytetään vuosia ja kymmeniä eri alojen asiantuntijoita. Jos tutkimusten tulokset kaikilta osin osoittavat kaivostoiminnan olevan turvallisesti mahdollista, viranomaiset voivat myöntää luvan. Kaivoksen toiminnan aikana ympäristön seuranta ja kaivostoiminnan valvonta jatkuvat. Tällöin YVA:ta varten tehdyt selvitykset tarjoavat vertailukohdan, jotta mahdolliset ympäristövaikutukset voidaan tunnistaa ja niihin voidaan puuttua.


title: Uraanikaivos

text: Kaivostoiminnan aloittaessaan kaivosyhtiö sitoutuu noudattamaan paikallisia lakeja, määräyksiä ja kaivosluvan ehtoja. Ympäristöluvan säilyttäminen kaivoksella edellyttää että toiminta täyttää turvallisuutta ja ympäristöä koskevat lupaehdot, jotka on määritetty ennen kaivoksen avaamista tehdyn YVA:n perusteella.


title: Uraanikaivos

text: Uraanikaivoksen toiminnan aikana sen merkittävimmät ympäristövaikutukset ovat yhteisiä muiden kaivosten kanssa ja niitä käsitellään artikkelissa kaivos. Uraanikaivosten tapauksessa ydinenergiaa ja ydinaineita koskeva lainsäädäntö ja muut säädökset edellyttävät kuitenkin myös uraanin ja uraanimalmin radioaktiivisuuden huomioimisen.


title: Uraanikaivos

text: Kaivostoimintaan ei liity ydinreaktioita, joten se ei voi synnyttää radioaktiivisuutta. Sen sijaan sen kuluessa voidaan siirtää luonnossa jo olevaa radioaktiivisuutta paikasta toiseen. Uraanikaivoksissa malmista poistetaan uraani, joka vähentää kallion alkuperäisen aktiivisuuden määrää. Sivukiveen ja rikastusjätteeseen jää kuitenkin radioaktiivisia aineita kuten radiumia, uraani- ja aktiniumsarjan nuklideja ja myös jonkin verran uraania. Sama pätee myös kaikkiin radioaktiivisuutta sisältävissä kivilajeissa toimiviin kaivoksiin, esimerkiksi tyypillisesti fosfaattikaivoksiin, eikä pelkästään uraanikaivoksiin. Kaivos- ja rikastusjätteet sisältävät vain alhaisia pitoisuuksia radioaktiivisuutta, mutta toisaalta kertyvät kivi- ja rikastushiekkamassat saattavat etenkin avolouhosten tapauksessa olla suuria. Radioaktiivisuutta ei voida sinänsä hävittää. Kuten kaikki radioaktiivisuus luonnossa, on rikastusjätteiden ja sivukiven radioaktiivisuus hyvin pitkäkestoista. Sen aktiivisuus laskee oleellisesti vasta muutaman sadan tuhannen vuoden aikana.


title: Uraanikaivos

text: Kaivosalueella esiintyvät luonnolliset radioaktiiviset aineet eivät aiheuta haittaa ympäristölle tai ihmisille sen enempää kuin kalliossa ollessaan, ellei aktiivisuutta kulkeudu ympäristöön. Uraanikaivosalueilla radioaktiivisuuden pääväylä ympäristöön on radonin muodossa. Ilman radonpitoisuuden nousu onkin uraanikaivokselle ominaisista ympäristövaikutuksista selvästi merkittävin, sillä se aiheuttaa kaikkein suurimmat säteilyannokset ympäristön asukkaille.


title: Uraanikaivos

text: Malmin rikastamisesta kertyvä sivukivi ja rikastushiekka läjitetään kaivosalueelle. Joissain tapauksissa, etenkin tunnelikaivosten ollessa kyseessä, voidaan kaivosjätteet palauttaa kaivokseen sen sulkemisen jälkeen. Tällöin läjittäminen on väliaikainen ratkaisu. Koska uraanikaivoksissa louhitaan radonia muodostavia kivilajeja, jatkuu radonin muodostus myös kaivosjätteessä. Sivukivi ja rikastushiekkaläjät voivat kasvattaa kaivoksen ympäristössä ilman radonpitoisuutta. Oikeilla toimenpiteillä radonin pääsyä ympäristöön on mahdollista vähentää. Näitä toimenpiteitä on syytä soveltaa kaikissa kaivoksissa jotka toimivat radonia muodostavassa kallioperässä, ei pelkästään uraanikaivoksissa.


title: Uraanikaivos

text: Radon on jalokaasu, joten se ei reagoi ympäristön aineiden kanssa. Se ei ole kemiallisesti myrkyllinen, eikä se muodosta myrkyllisiä yhdisteitä. Radon ei kerry elimistöön tai ympäristöön, vaan se esiintyy ainoastaan kaasuna. Radonin haitallisuus perustuu yksinomaan sen ja sen hajoamistuotteiden radioaktiivisuuden aiheuttamaan säteilyvaikutukseen.


title: Uraanikaivos

text: Paikallinen radonlähde, esimerkiksi rikastushiekkaläjä, voi kohottaa radonpitoisuutta vain läjän läheisyydessä. Etäisyyden kasvaessa pitoisuus laimenee nopeasti saavuttaen lopulta ilmakehän keskimääräisen pitoisuuden. Radonin kokonaismäärään kaivostoiminta ei vaikuta, koska sen syntyminen on täysin luonnollinen prosessi. Kaivostoiminta voi ainoastaan keskittää radonin lähteitä ja siis muuttaa sen pitoisuuksia ilmassa paikallisesti.


title: Uraanikaivos

text: Missään tapauksessa radonpitoisuudet eivät kasva niin korkeiksi, että ne aiheuttaisivat vaikutuksia ympäristössä tai aiheuttaisivat ihmisille akuutteja oireita. Radonin vaikutusten torjunta tähtää ihmisten saaman säteilyannoksen minimoimiseen myöhäisvaikutusten estämiseksi. Pitkäaikainen altistuminen korkeille radonpitoisuuksille kasvattaa syöpään sairastumisen riskiä.


title: Uraanikaivos

text: Radonin pääsyä ilmakehään voidaan rajoittaa peittämällä kaivosjäte maalla. Pitkäikäisimmänkin radonin isotoopeista puoliintumisaika on neljä päivää. Maakerros radonlähteen ja ulkoilman väillä hidastaa radonin pääsyä ympäristöön tarpeeksi, että suurin osa siitä ehtii hävitä radioaktiivisen hajoamisen kautta. Samalla estetään kaivosjätteiden leviäminen esimerkiksi pöllyämisen kautta. Nykyisin ympäristösäädökset edellyttävät kaivosjätteiden peittämistä.


title: Uraanikaivos

text: Australiassa, Kanadassa, Namibiassa ja Nigerissä tehtyjen mittausten perusteella uraanikaivosten peittämättömien kaivosjäteläjien radonpäästöt vaihtelevat taustasäteilystä erottumattomalta tasolta 35 becquerelliin sekunnissa neliömetriä kohti. Maakerroksella tehokkaasti peitettynä päästöt pienenevät tasolle 0-0,2 Bq/ms, joka on käytännössä merkityksetön, eikä eroa kaivosalueen maaperän luonnollisista radonpäästöistä.


title: Uraanikaivos

text: UNSCEARin tekemän arvion mukaan tyypillinen uraanikaivos aiheuttaa lähialueelleen 80 TBq:n radonpäästöt yhtä gigawattia tuotettua ydinsähköä kohti. Tästä aiheutuu alueen lähialueen asukkaille 0,2 manSv:n kollektiivinen säteilyannos. Jakamalla tämä uraanin tuotannon lähialueilla (alle 100km) todellisuudessa asuvalle väestölle saadaan laskennallinen henkilökohtainen säteilyannos 40 µSv. Näin pienet muutokset säteilyn määrässä paitsi alittavat selvästi viranomaisten asettamat turvarajat niin myös hukkuvat täysin luonnolliseen taustasäteilyyn ja esimerkiksi sen vuodenaikavaihteluun.


title: Uraanikaivos

text: Kun malmi on käytetty loppuun, kaivos suljetaan. Kaivoksen toiminnan aiheuttamat ympäristöhaitat kuten ilmansaasteet, pöly, ääni, maankäyttö ja kemikaalien käsittely tulevat päätökseen. Jäljelle jäävät kaivosjätteet, joiden väliaikainen säilöminen läjitettynä voi päättyä loppusijoitukseen.